Avis juridique important

|

31997D0287

97/287/ΕΚ: Απόφαση τηςΕπιτροπής της 2ας Απριλίου 1997 για την περάτωση της διαδικασίας αντιντάμπινγκ όσον αφορά τις εισαγωγές ενσφαίρων τριβέων (ρουλεμάν με σφαιρίδια), με μέγιστη εξωτερική διάμετρο που δεν υπερβαίνει τα 30 χιλιοστά, καταγωγής Ιαπωνίας

Επίσημη Εφημερίδα αριθ. L 117 της 07/05/1997 σ. 0028 - 0033

ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Απριλίου 1997 για την περάτωση της διαδικασίας αντιντάμπινγκ όσον αφορά τις εισαγωγές ενσφαίρων τριβέων (ρουλεμάν με σφαιρίδια), με μέγιστη εξωτερική διάμετρο που δεν υπερβαίνει τα 30 χιλιοστά, καταγωγής Ιαπωνίας (97/287/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), όπως τροποποιήθηκε από τον κανονισμό (ΕΚ) αριθ. 2331/96 (2), και ιδίως το άρθρο 9 και το άρθρο 11 παράγραφοι 2, 3 και 7,Μετά από διαβουλεύσεις στο πλαίσιο της συμβουλευτικής επιτροπής,Εκτιμώντας ότι:Α. ΔΙΑΔΙΚΑΣΙΑ (1) Τον Ιούλιο 1984, το Συμβούλιο επέβαλε, με τον κανονισμό (ΕΟΚ) αριθ. 2089/84 (3), οριστικό δασμό αντιντάμπινγκ στις εισαγωγές ενσφαίρων τριβέων (ρουλεμάν με σφαιρίδια) μέ μέγιστη εξωτερική διάμετρο που δεν υπερβαίνει τα 30 χιλιοστά, (που στο εξής θα αναφέρονται ως SBB) καταγωγής Ιαπωνίας και Σιγκαπούρης. Το 1988, η Επιτροπή κίνησε διαδικασία επανεξέτασης των εν ισχύι μέτρων σε ό,τι αφορά τις εισαγωγές από την Ιαπωνία (4), που οδήγησαν το Συμβούλιο στο να τροποποιήσει τον δασμό αντιντάμπινγκ με τον κανονισμό (ΕΟΚ) αριθ. 2685/90 (5).(2) Την 1η Οκτωβρίου 1994, η Federation of European Bearing Manufacturers Associations (FEBMA) υπέβαλε, εξ ονόματος των κοινοτικών παραγωγών που αντιπροσωπεύουν, κατά τους ισχυρισμούς, το μεγαλύτερο τμήμα της συνολικής κοινοτικής παραγωγής SBB, αίτηση για ενδιάμεση επανεξέταση των μέτρων αντιντάμπινγκ που είχαν επιβληθεί με τον κανονισμό (ΕΟΚ) αριθ. 2685/90.(3) Στην αίτηση προβάλλεται ο ισχυρισμός ότι τα εν ισχύι μέτρα αντιντάμπινγκ δεν είναι πλέον επαρκή για να εξουδετερώνουν το ντάμπινγκ το οποίο προκαλεί ζημία επειδή τόσο το ντάμπινγκ όσο και η ζημία που προκαλείται από αυτό, έχουν αυξηθεί.(4) Η Επιτροπή επειδή έκρινε ότι υπήρχαν επαρκή αποδεικτικά στοιχεία που δικαιολογούσαν την έναρξη ενδιάμεσης επανεξέτασης βάσει του άρθρου 11 παράγραφος 3 του κανονισμού (ΕΚ) αριθ. 3283/94, του Συμβουλίου, της 22ας Δεκεμβρίου 1994, του ντάμπινγκ εκ μέρους χωρών μη μελών της Ευρωπαϊκής Κοινότητας (6), δημοσίευσε στις 23 Μαρτίου 1995 (7), ανακοίνωση για την έναρξη ενδιάμεσης επανεξέτασης των μέτρων αντιντάμπινγκ που εφαρμόζονται στις εισαγωγές SBB καταγωγής Ιαπωνίας.(5) Η Επιτροπή ενημέρωσε επίσημα τους κοινοτικούς παραγωγούς, τους εισαγωγείς και τους ιάπωνες παραγωγούς που είναι γνωστό ότι ενδιαφέρονται, καθώς και τους αντιπροσώπους της Ιαπωνίας, σχετικά με την έναρξη της έρευνας και έδωσε στα ενδιαφερόμενα μέρη την ευκαιρία να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση.(6) Η Επιτροπή αναζήτησε και επαλήθευσε όλες τις πληροφορίες που έκρινε αναγκαίες για να συναγάγει συμπεράσματα.(7) Η περίοδος της έρευνας που αφορούσε την παρούσα διαδικασία, ήταν από την 1η Ιανουαρίου 1994 έως τις 31 Δεκεμβρίου 1994. Για να αναλυθούν οι τάσεις των παραγόντων που εξετάζονται με σκοπό να καθοριστεί κατά ποσόν η κοινοτική βιομηχανία έχει υποστεί ζημία από τις εν λόγω εισαγωγές, χρησιμοποιήθηκε η περίοδος από την 1η Ιανουαρίου 1991 έως τις 31 Δεκεμβρίου 1994.(8) Για να γίνει η ανάλυση της ζημίας και για να εξασφαλιστεί η δυνατότητα σύγκρισης των στοιχείων που συγκεντρώθηκαν για την περίοδο που αναφέρεται στο σημείο 7, χρησιμοποιήθηκαν τα στοιχεία που αφορούσαν την Κοινότητα των Δεκαπέντε, ακόμη και για την περίοδο πριν από τη διεύρυνση της Κοινότητας με την προσχώρηση της Σουηδίας, της Φινλανδίας και της Αυστρίας.(9) Η έρευνα υπερέβη την κανονική χρονική περίοδο λόγω του περίπλοκου χαρακτήρα που παρουσίασε η αξιολόγηση της ζημίας και της αιτιώδους συνάφειας, πράγμα που οφείλετο κυρίως στο μεγάλο αριθμό και στη μεγάλη ποικιλία των τύπων του προϊόντος που αφορούσε η έρευνα.(10) Η κοινοτική βιομηχανία, εξ ονόματος της οποίας υποβλήθηκε η αίτηση για ενδιάμεση επανεξέταση, αποτελείται από τους ακόλουθους παραγωγούς:- SKF France SA (Γαλλία),- SKF Industrie SpA (Ιταλία),- ROL-Rolamentos Portugueses SARL (Πορτογαλία),- GRW Gebr. Reinfurt GmbH & Co. KG (Γερμανία) και- INA Kugellager Schaeffler KG (Γερμανία).(11) Κατά την περίοδο της έρευνας, οι ακόλουθες εταιρείες πραγματοποιούσαν εξαγωγές SBB από την Ιαπωνία προς την Κοινότητα και συνεργάστηκαν με την Επιτροπή κατά την έρευνα επανεξέτασης:- Sapporo Precision Ltd,- NTN Corporation Ltd,- Nankai Seiko Co. Ltd,- Nachi-Fujikoshi Corp,- Koyo Seiko Co. Ltd,- NSK Ltd,- Inoue Jikuuke Kogyo Ltd,- Izumoto Seiko Co. Ltd,- Tottori Yamakei Bearing Seisakusho Ltd,- Nakai Bearings Co. Ltd,- Fujino Iron Works Ltd, και- NSK Micro Precision Ltd.(12) Ο ακόλουθος μη συνδεόμενος εισαγωγέας συνεργάστηκε με την Επιτροπή κατά την παρούσα έρευνα: I.S.O. Import Standard Office (Γαλλία).(13) Επιπλέον, πολλοί τελικοί χρήστες υπέβαλαν τις παρατηρήσεις τους οι οποίες λήφθηκαν υπόψη, στο βαθμό που τεκμηριώνονταν από εμπεριστατωμένα στοιχεία.Β. ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ (14) Το υπό εξέταση προϊόν είναι οι ένσφαιροι τριβείς (ρουλεμάν με σφαιρίδια) με μέγιστη εξωτερική διάμετρο που δεν υπερβαίνει τα 30 χιλιοστά, οι οποίοι υπάγονται στον κωδικό ΣΟ 8482 10 10. Η κυριότερη εφαρμογή των SBB είναι ως ενδιάμεσα προϊόντα που χρησιμοποιούνται κατά τη συναρμολόγηση καταναλωτικών και κεφαλαιουχικών αγαθών ή για λόγους αντικατάστασης.(15) Στην Ιαπωνία και στην Κοινότητα οι SBB πωλούνται κυρίως σε δύο κατηγορίες πελατών, δηλαδή σε βιομηχανικούς χρήστες και σε διανομείς.(16) Διαπιστώθηκε ότι οι SBB που παράγονται στην Ιαπωνία, πωλούνται στην εγχώρια αγορά και εξάγονται στην Κοινότητα και οι SBB που παράγονται από τους κοινοτικούς παραγωγούς είναι όμοια προϊόντα στα φυσικά χαρακτηριστικά και στις χρήσεις τους. Επομένως, θεωρήθηκαν ομοειδή προϊόντα σύμφωνα με το άρθρο 1 παράγραφος 4 του κανονισμού (ΕΚ) αριθ. 384/96.Γ. ΟΡΙΣΜΟΣ ΤΗΣ ΚΟΙΝΟΤΙΚΗΣ ΒΙΟΜΗΧΑΝΙΑΣ (17) Για τους σκοπούς του υπό εξέταση κανονισμού (ΕΟΚ) αριθ. 2685/90 (σημείο 32 της αιτιολογικής σκέψης), οι εταιρείες που ανήκουν σε ιάπωνες και παράγουν το προϊόν στην Κοινότητα, δεν θεωρούνται μέρος της κοινοτικής βιομηχανίας κατά την έννοια του άρθρου 4 παράγραφος 1 στοιχείο α) του κανονισμού (ΕΚ) αριθ. 384/96. Αυτή η προσέγγιση θεωρήθηκε αιτιολογημένη επειδή οι εταιρείες είναι συνδεδεμένες με εξαγωγείς του υπό εξέταση προϊόντος από την Ιαπωνία. Οι εταιρείες πωλούν την παραγωγή τους σε θυγατρικές εταιρείες πωλήσεων που είναι εγκατεστημένες στην Κοινότητα και είναι εξίσου συνδεδεμένες με εξαγωγείς από την Ιαπωνία και οι οποίες επίσης πραγματοποιούν πωλήσεις εισαγόμενων SBB καταγωγής Ιαπωνίας. Θεωρείται ότι, κάτω από αυτές τις συνθήκες, οι εταιρείες παραγωγής που είναι εγκατεστημένες στην Κοινότητα, μπορούν να ωφεληθούν από αθέμιτες εμπορικές πρακτικές. Σ' αυτές τις συνθήκες, οι παραγωγοί δεν θεωρήθηκαν ότι συμπεριφέρονται ως κανονικοί κοινοτικοί παραγωγοί, αλλά ως συμπληρωματική πηγή προμήθειας για τους εξαγωγείς που κατηγορούνται ότι ασκούν πρακτικές ντάμπινγκ.(18) Ένας από τους κοινοτικούς παραγωγούς που αναφέρονται στην αιτιολογική σκέψη 10 δεν απήντησε στο ερωτηματολόγιο της Επιτροπής εντός της προθεσμίας που καθόρισε η Επιτροπή. Επειδή η εν λόγω εταιρεία δεν συνεργάστηκε, αποκλείστηκε από την κοινοτική βιομηχανία όπως καθορίστηκε από την καταγγελία και, έτσι, από τον καθορισμό της ζημίας που έκανε η Επιτροπή σε συνδυασμό με την παρούσα έρευνα. Για την υπόλοιπη ανάλυση, ο όρος κοινοτική βιομηχανία αφορά τους κοινοτικούς παραγωγούς που συνεργάστηκαν και οι οποίοι στήριξαν την καταγγελία, η συλλογική παραγωγή των οποίων αποτελεί το μεγαλύτερο τμήμα της κοινοτικής παραγωγής SBB κατά την έννοια του άρθρου 4 παράγραφος 1 του κανονισμού (ΕΚ) αριθ. 384/96.Δ. ΖΗΜΙΑ Κατανάλωση (19) Μεταξύ του 1991 και του 1994, η κατανάλωση SBB στην Κοινότητα των δεκαπέντε μελών αυξήθηκε από περίπου 390 εκατομμύρια τεμάχια σε περίπου 536 εκατομμύρια τεμάχια, δηλαδή κατά περίπου 38 %. Η ανωτέρω ανάπτυξη της αγοράς είναι το αποτέλεσμα της επίδρασης του γενικού κύκλου επιχειρήσεων στην αγορά, κατά την οποία το μέγεθος της αγοράς SBB ποικίλλει ανάλογα με το γενικό επίπεδο δραστηριότητας εκ μέρους των χρηστών SBB.Όγκος και μερίδιο της αγοράς που κατέχουν οι εισαγωγές (20) Μεταξύ του 1991 και της περιόδου της έρευνας, οι ειασγωγές SBB καταγωγής Ιαπωνίας, σε τόνους, μειώθηκαν από 808 τόνους σε 618 τόνους, δηλαδή κατά 23,5 %. Οι πωλήσεις στην Κοινότητα SBB καταγωγής Ιαπωνίας, σε τεμάχια, μειώθηκαν από 19,6 εκατομμύρια τεμάχια σε 108,7 εκατομμύρια τεμάχια, δηλαδή κατά 4,5 % κατά την ίδια περίοδο.(21) Σύμφωνα με αυτήν τη μείωση των πωλήσεων και αντίθετα προς τους ισχυρισμούς που προέβαλε η κοινοτική βιομηχανία, το συνεπακόλουθο τμήμα της αγοράς που κατέχουν οι υπό εξέταση εισαγωγές, σημείωσε σταθερή μείωση. Η μείωση του μεριδίου της αγοράς ήταν από 5,1 % το 1991 σε 3,5 % το 1994.Τιμές των εισαγωγών (22) Οι τιμές που επιβλήθηκαν σε ορισμένους τύπους από αντιπροσωπευτική δειγματοληψία ιαπώνων παραγωγών που είχαν υποβάλει στοιχεία για τις τιμές πώλησης, συγκρίθηκαν με τις τιμές που επιβλήθηκαν για παρόμοιους τύπους του προϊόντος από τους κοινοτικούς παραγωγούς, ανά κατηγορία πελατών σε τέσσερα κράτη μέλη (Γερμανία, Ηνωμένο Βασίλειο, Γαλλία και Ιταλία). Λόγω του γενικού μεγέθους τους και σύμφωνα με τις προηγούμενες έρευνες σχετικά με τους ένσφαιρους τριβείς, αυτές οι αγορές θεωρήθηκαν αντιπροσωπευτικές για την κατάσταση όλης της Κοινότητας. Με βάση αυτήν την ανάλυση, διαπιστώθηκε ότι οι τιμές των ιαπωνικών εισαγωγών ήταν σε κάποιο βαθμό χαμηλότερες από τις κοινοτικές, όπως καθορίστηκε στον υπό επανεξέταση κανονισμό (ΕΟΚ) αριθ. 2685/90 (σημεία 35 και 36 της αιτιολογικής σκέψης). Ωστόσο, δεν θεωρήθηκε σκόπιμο να συναχθούν συμπεράσματα από αυτήν την ανάλυση, λόγω του γεγονότος ότι οι ιαπωνικές εταιρείες πωλούν μικρό αριθμό των τύπων που είναι παρόμοιοι ή άμεσα συγκρίσιμοι με τους τύπους που κατασκευάζονται από τους κοινοτικούς παραγωγούς σε επαρκείς ποσότητες ώστε να καθιστούν απαραίτητη τη σύγκριση με τους ευρωπαίους παραγωγούς. Κάτω από αυτές τις συνθήκες, όπως και στον υπό εξέταση κανονισμό (ΕΟΚ) αριθ. 2685/90, δεν καθορίστηκαν ατομικά περιθώρια των χαμηλότερων των κοινοτικών τιμών για κάθε εμπλεκόμενη εταιρεία.Η κατάσταση της κοινοτικής βιομηχανίας Πωλήσεις και μερίδια της αγοράς(23) Οι πωλήσεις SBB που κατασκευάζονται στην Κοινότητα από την κοινοτική βιομηχανία, αυξήθηκαν από 81,6 εκατομμύρια τεμάχια σε 103,1 εκατομμύρια τεμάχια μεταξύ του 1991 και της περιόδου της έρευνας, δηλαδή κατά 26,2 %. Το συνεπακόλουθο μερίδιο της αγοράς που κατέχει η κοινοτική βιομηχανία, μειώθηκε κατά την ίδια περίοδο από 21,1 % σε 19,2 %.Τιμές(24) Η κοινοτική βιομηχανία ισχυρίστηκε ότι οι προσφορές σε χαμηλότερες των κοινοτικών ή σε χαμηλότερες τιμές εκ μέρους των ιαπώνων εξαγωγέων, είχαν ως αποτέλεσμα να ασκηθεί πίεση στις τιμές, που ανάγκασε τους παραγωγούς SBB της Κοινότητας να ακολουθήσουν την καθοδική τάση των τιμών για να προστατεύσουν το μερίδιο αγοράς που κατείχαν, με μεγάλες οικονομικές απώλειες. Σύμφωνα με την κοινοτική βιομηχανία, αυτές οι χαμηλότερες των κοινοτικών τιμές την εμπόδισαν στο να επιτύχει αυξήσεις τιμών κατά το 1994, που ήταν η περίοδος ανάκαμψης μετά την περίοδο ύφεσης.(25) Σε ό,τι αφορά την εξέλιξη των τιμών μεταξύ του 1991 και του τέλους της περιόδου της έρευνας (1994) στην Κοινότητα για τους SBB που πωλήθηκαν από τους κοινοτικούς παραγωγούς, αυτή εξετάζεται αναλυτικά ανά κατηγορία πελατών στη Γερμανία, στο Ηνωμένο Βασίλειο, στη Γαλλία και στην Ιταλία για τύπους προϊόντος ο κύκλος εργασιών των οποίων αντιστοιχούσε σε 50 % του συνολικού κύκλου εργασιών τους στην Κοινότητα. Πάνω σ' αυτή τη βάση, διαπιστώθηκε ότι, μεταξύ του 1991 και του 1994, οι τιμές μειώθηκαν κατά μέσον όρο (πωλήσεις σε όλες τις κατηγορίες πελατών) κατά 3,9 %. Μεταξύ του 1993 και του 1994, οι τιμές αυξήθηκαν κατά 1,4 %. Υπολογίζοντας ανά κατηγορία πελατών, για τις πωλήσεις σε μεγάλους βιομηχανικούς κατασκευαστές, που αντιπροσωπεύουν το μεγαλύτερο τμήμα του συνολικού κύκλου εργασιών των κοινοτικών παραγωγών, η μείωση μεταξύ του 1991 και του 1994 ήταν 4,2 % και μεταξύ 1993 και 1994 οι τιμές αυξήθηκαν κατά 1,7 %. Για τις πωλήσεις σε διανομείς, σημειώθηκε μείωση των τιμών μεταξύ του 1991 και 1994 κατά 3,1 % και 0,4 % μεταξύ 1993 και 1994.(26) Λόγω του γεγονότος ότι αυξήθηκε ο όγκος των πωλήσεων της κοινοτικής βιομηχανίας, πράγμα που μείωσε έτσι το κόστος παραγωγής της, οι σταθερές τιμές ωφέλησαν την κοινοτική βιομηχανία. Εν πάση περιπτώσει, θεωρήθηκε ότι τα πολύ χαμηλά περιθώρια των χαμηλότερων των κοινοτικών τιμών δεν άσκησαν σημαντική καθοδική πίεση στις τιμές της κοινοτικής βιομηχανίας. Προς στήριξη αυτού του ισχυρισμού η Επιτροπή διαπίστωσε ότι οι μέσες σταθμισμένες τιμές των SBB ιαπωνικής καταγωγής που πωλήθηκαν στην Κοινότητα, αυξήθηκαν σημαντικά κατά την υπό εξέταση περίοδο για τον καθορισμό της ζημίας.Αποδοτικότητα(27) Σύμφωνα με την κοινοτική βιομηχανία, οι χαμηλότερες των κοινοτικών τιμές και η εξέλιξη των τιμών που προκλήθηκε από αυτές, είχε σημαντικές επιπτώσεις στα οικονομικά αποτελέσματά της. Ωστόσο, μία ανάλυση των στοιχείων που υπέβαλαν οι κοινοτικοί παραγωγοί σε συνδυασμό με την παρούσα επανεξέταση, δείχνει ότι, αντίθετα, η αποδοτικότητα που αφορά ιδιαίτερα το υπό εξέταση προϊόν, καθαρή από κάθε έκτακτη αναφορά σε έσοδα ή στο κόστος, εξελίχθηκε από κέρδος 1 % το 1991 σε κέρδος 13 % το 1994, πράγμα που δείχνει σημαντική ανάκαμψη το 1994.Παραγωγή, δυναμικό και χρησιμοποίηση του δυναμικού(28) Μεταξύ του 1991 και του 1994, η παραγωγή της κοινοτικής βιομηχανίας αυξήθηκε από 93 εκατομμύρια τεμάχια σε 135 εκατομμύρια τεμάχια, δηλαδή κατά 45 %. Κατά την ίδια περίοδο, το δυναμικό της κοινοτικής βιομηχανίας, εκφρασμένο σε τόνους, μειώθηκε κατά 0,5 % και η χρησιμοποίηση του δυναμικού παραγωγής, επίσης εκφρασμένο σε τόνους, αυξήθηκε από 74,9 % σε 85,8 %.Απασχόληση(29) Μεταξύ του 1991 και της περιόδου της έρευνας, η απασχόληση στην κοινοτική βιομηχανία μειώθηκε από 1 418 σε 1 177 απασχολούμενους, δηλαδή κατά 17 %. Πρέπει να αναφερθεί ότι κατά την έρευνα διαπιστώθηκε ότι οι περισσότεροι κοινοτικοί παραγωγοί είχαν καταβάλει σημαντικές προσπάθειες αναδιάρθρωσης κατά την υπό εξέταση περίοδο για να αυξήσουν την παραγωγικότητά τους γενικά. Εκτός από τις δημόσιες δηλώσεις που έκαναν οι κυριότεροι κοινοτικοί παραγωγοί, θεωρείται ότι αυτή η αναδιάρθρωση ήταν αναγκαία για να αντιμετωπιστούν οι διαρθρωτικές ελλείψεις και για να αυξηθεί η παραγωγικότητα μακροπρόθεσμα. Μία σύγκριση της εξέλιξης του δυναμικού, της χρησιμοποίησης του δυναμικού παραγωγής και της παραγωγής δείχνει ότι αυτό έχει επιτευχθεί - γεγονός που αντανακλάται στη βελτιωμένη αποδοτικότητα.Συμπέρασμα για τη ζημία (30) Η ανάλυση των προαναφερομένων παραγόντων της ζημίας όπως η αποδοτικότητα της κοινοτικής βιομηχανίας, η παραγωγή, το δυναμικό, η χρησιμοποίηση του δυναμικού και οι πωλήσεις, δείχνει ότι αυτοί οι παράγοντες εμφανίζουν θετική τάση, ενώ η απασχόληση παρουσιάζει αρνητική εξέλιξη. Σχετικά με την αποδοτικότητα, τα αποτελέσματα της κοινοτικής βιομηχανίας συμπίπτουν, ή σε ορισμένες περιπτώσεις ακόμη και υπερβαίνουν, τους εσωτερικούς στόχους που έχουν καθορίσει ορισμένοι μεγάλοι κοινοτικοί παραγωγοί. Αυτό οδηγεί στο συμπέρασμα ότι η κοινοτική βιομηχανία δεν αντιμετώπισε οικονομικές δυσκολίες.Ε. ΑΙΤΙΩΔΗΣ ΣΥΝΑΦΕΙΑ (31) Η κοινοτική βιομηχανία προέβαλε το επιχείρημα ότι οι εισαγωγές από την Ιαπωνία είχαν αρνητική συνέπεια στα αποτελέσματά της, δηλαδή ότι αυτά τα αποτελέσματα θα ήταν, κατά τους ισχυρισμούς, καλύτερα αν δεν είχε αναγκαστεί να ευθυγραμμίσει τις τιμές της προς τα κάτω για να αντιμετωπίσει τον ανταγωνισμό των τιμών των ιαπώνων εξαγωγέων.(32) Σύμφωνα με τις διατάξεις του κανονισμού (ΕΚ) αριθ. 384/96, η Επιτροπή εξέτασε κατά πόσον οι όγκοι και οι τιμές των εν λόγω εισαγωγών ήταν υπεύθυνες για την κατάσταση της κοινοτικής βιομηχανίας και αν επηρέασαν αυτή τη ζημία σε βαθμό που επιτρέπει να χαρακτηριστεί σημαντική κατά την έννοια του άρθρου 3 παράγραφος 6 του κανονισμού (ΕΚ) αριθ. 384/96. Σ' αυτήν την έρευνα λήφθηκε μέριμνα ώστε να εξασφαλιστεί το ότι οποιαδήποτε επίπτωση στην κοινοτική βιομηχανία που έχει προκληθεί από άλλους παράγοντες, δεν έχει αποδοθεί στις εν λόγω εισαγωγές.(33) Σχετικά με αυτό, η λεπτομερής ανάλυση των τιμών που εφήρμοσαν οι κοινοτικοί παραγωγοί κατά την υπό εξέταση περίοδο, όπως περιγράφονται ανωτέρω, δείχνει ότι οι εν λόγω εισαγωγές δεν είχαν σημαντικές επιπτώσεις στις τιμές που εφήρμοζαν οι κοινοτικοί παραγωγοί και έτσι ούτε στα οικονομικά τους αποτελέσματα ή σε οποιονδήποτε από τους άλλους παράγοντες που απαριθμούνται ανωτέρω.(34) Δεύτερον, πρέπει να υπομνησθεί ότι οι εισαγωγές από την Ιαπωνία είχουν μειωθεί τόσο σε απόλυτες τιμές όσο και σε μερίδιο της αγοράς κατά την υπό εξέταση περίοδο. Λαμβάνεται υπόψη ότι το μερίδιο της αγοράς της κοινοτικής βιομηχανίας έχει επίσης μειωθεί, αλλά η μείωση του μεριδίου της αγοράς των ιαπωνικών εισαγωγών ήταν πιο απότομη σε ποσοστιαίες μονάδες από ό,τι εκείνο της κοινοτικής βιομηχανίας. Συνάγεται επομένως το συμπέρασμα ότι, αντίθετα προς τους ισχυρισμούς της κοινοτικής βιομηχανίας, αυτή η βιομηχανία δεν έχασε μερίδιο της αγοράς προς όφελος των ιαπωνικών εισαγωγών.(35) Τρίτον, ολόκληρη η περίοδος της έρευνας χαρακτηρίστηκε από την πραγματοποίηση σημαντικών εισαγωγών από άλλες χώρες εκτός της Ιαπωνίας, το μερίδιο της αγοράς των οποίων αυξήθηκε από 51,65 % το 1991 σε 63,68 % το 1994.(36) Τέταρτο, το τμήμα των ιαπωνικών εταιρειών που παράγουν στην Κοινότητα και είναι συνδεδεμένες με τους εξαγωγείς που αφορά αυτή η διαδικασία, ήταν σημαντικό καθόλη τη διάρκεια της περιόδου και αυξήθηκε από 12,2 % το 1991 σε 10,2 % το 1994.(37) Πέμπτο, η κοινοτική βιομηχανία προέβαλε το επιχείρημα ότι, επειδή, είχε εξασθενήσει λόγω των πρακτικών ντάμπινγκ που είχαν ασκηθεί στο παρελθόν, δεν ήταν σε θέση, σε μια περίοδο οικονομικής ανάκαμψης, να ανταποκριθεί στη ζήτηση των πελατών της και ότι για να πραγματοποιήσει επενδύσεις σε νέο δυναμικό παραγωγής, η κοινοτική βιομηχανία χρειαζόταν σημαντικά υψηλότερα κέρδη επί των πωλήσεων από ό,τι είχε επιτύχει κατά την περίοδο της έρευνας. Ωστόσο, θεωρείται ότι είχε κανονική επιχειρηματική συμπεριφορά μειώνοντας το κόστος και αυτό συμβαίνει όταν η βιομηχανία βρίσκεται σε οικονομική ύφεση. Αφετέρου, σε μία ακμάζουσα αγορά, μπορεί να είναι επίσης κανονικό το να αυξήσει το δυναμικό και να το χρηματοδοτήσει με κανονικούς χρηματοδοτικούς πόρους. Αυτός ο περιορισμός του δυναμικού δεν πρέπει επομένως να αποδοθεί στις εν λόγω εισαγωγές.(38) Τέλος, λαμβανομένης υπόψη της μείωσης της απασχόλησης, πρέπει να αναφερθεί ότι, κατά την περίοδο της έρευνας φάνηκε ότι οι περισσότεροι κοινοτικοί παραγωγοί είχαν καταβάλει σημαντικές προσπάθειες αναδιάρθρωσης για να αυξηθεί η παραγωγικότητα γενικά κατά την υπό εξέταση περίοδο. Εκτός των δημοσίων δηλώσεων που έκαναν οι κυριότεροι κοινοτικοί παραγωγοί, θεωρείται ότι αυτή η αναδιάρθρωση ήταν αναγκαία για να αντιμετωπιστούν οι διαρθρωτικές ελλείψεις και για να αυξηθεί η παραγωγικότητα μακροπρόθεσμα. Η σύγκριση μεταξύ της εξέλιξης του δυναμικού παραγωγής, της χρησιμοποίησης του δυναμικού και της παραγωγής δείχνει ότι αυτό έχει επιτευχθεί - γεγονός που αντανακλάται στη βελτιωμένη αποδοτικότητα.Συμπέρασμα για την αιτιώδη συνάφεια (39) Με βάση τα ανωτέρω συμπεράσματα, συνάγεται το συμπέρασμα ότι οι εν λόγω εισαγωγές, εξεταζόμενες χωριστά, δεν έχουν σημαντικά ζημιογόνες επιπτώσεις στην κατάσταση της κοινοτικής βιομηχανίας και, επομένως, δεν γίνονται αποδεκτοί οι ισχυρισμοί που προβλήθηκαν στην αίτηση για ενδιάμεση επανεξέταση που υπέβαλε η κοινοτική βιομηχανία, σχετικά με το ότι τα εν ισχύι μέτρα ήταν ανεπαρκή στο να εξουδετερώσουν την αυξημένη ζημία. Η επισφαλής κατάσταση της κοινοτικής βιομηχανίας μπορεί να οφείλεται μάλλον στις εισαγωγές από άλλες τρίτες χώρες και στην ιαπωνική παραγωγή στην Κοινότητα.ΣΤ. ΣΥΝΘΗΚΕΣ ΤΟΥ ΑΡΘΡΟΥ 11 ΠΑΡΑΓΡΑΦΟΣ 2 ΤΟΥ ΚΑΝΟΝΙΣΜΟΥ (ΕΚ) αριθ. 384/96 (40) Η πενταετής περίοδος που προβλέπεται στο άρθρο 11 παράγραφος 2 πρώτο εδάφιο του κανονισμού (ΕΚ) αριθ. 384/96 έληξε τον Σεπτέμβριο 1995. Δυνάμει του άρθρου 11 παράγραφος 7 του κανονισμού (ΕΚ) αριθ. 384/96, η παρούσα ενδιάμεση επανεξέταση πρέπει επίσης να καλύψει τις περιστάσεις που ορίζονται στο άρθρο 11 παράγραφος 2 του ιδίου κανονισμού. Το άρθρο 11 παράγραφος 2 πρώτο εδάφιο του κανονισμού (ΕΚ) αριθ. 384/96 προβλέπει ότι ένα οριστικό μέτρο αντιντάμπινγκ παύει να ισχύει πέντε έτη μετά την επιβολή του ή από την ημερομηνία ολοκλήρωσης της πιο πρόσφατης διαδικασίας επανεξέτασης που κάλυψε το ντάμπινγκ και τη ζημία, εκτός εάν καθοριστεί ότι η λήξη ισχύος είναι πιθανόν να οδηγήσει εκ νέου στη συνέχιση ή στην επανάληψη του ντάμπινγκ και της ζημίας. Το δεύτερο εδάφιο αυτής της παραγράφου αναφέρει ότι αυτό το ενδεχόμενο μπορεί, για παράδειγμα, να στηρίζεται σε στοιχεία που αποδεικνύουν ότι η εξουδετέρωση της ζημίας οφείλεται εν μέρει ή εξ ολοκλήρου στην ύπαρξη των μέτρων ή με το ότι η κατάσταση των εξαγωγέων ή οι συνθήκες της αγοράς ενδέχεται να οδηγήσουν σε περαιτέρω άσκηση ζημιογόνων πρακτικών ντάμπινγκ.(41) Όπως αποδείχθηκε ανωτέρω, τα γεγονότα που καθορίστηκαν, δείχνουν ότι τα υπό εξέταση μέτρα έχουν μειώσει τις ζημιογόνες επιπτώσεις των εν λόγω εισαγωγών κάτω από το βαθμό στον οποίο μπορούν να θεωρηθούν σημαντικές κατά την έννοια του άρθρου 3 παράγραφος 6 του κανονισμού (ΕΚ) αριθ. 384/96.(42) Η κοινοτική βιομηχανία παρατήρησε ότι, αν καταργηθούν τα μέτρα που ισχύουν σήμερα, είναι πιθανό να εμφανιστεί εκ νέου η σημαντική ζημία που έχει προκληθεί από τις εν λόγω εισαγωγές. Η κοινοτική βιομηχανία στηρίζει τα επιχειρήματά της στις ακόλουθες σκέψεις: πρώτον, ότι οι εισαγωγές από την Ιαπωνία έχουν αυξηθεί σε απόλυτες τιμές μετά την περίοδο της έρευνας και ότι αυτές οι εισαγωγές έχουν ασκήσει πίεση στις τιμές. Παρά τα στοιχεία που υπέβαλε η κοινοτική βιομηχανία, δεν μπορεί να συναχθεί το συμπέρασμα, με βάση τα διαθέσιμα γεγονότα, ότι οποιαδήποτε αύξηση του όγκου των εισαγωγών θα επηρεάσει την τάση εξέλιξης του τμήματος της αγοράς και των τιμών της κοινοτικής βιομηχανίας σε μεγάλο βαθμό. Δεύτερον, ότι οι εν λόγω εισαγωγές θα έχουν συνεχείς ζημιογόνες επιπτώσεις ανεξάρτητα από τα σχετικά χαμηλά μερίδια αγοράς που κατέχουν και τα σημαντικά μερίδια της αγοράς που κατέχουν οι ιάπωνες παραγωγοί οι οποίοι είναι εγκατεστημένοι στην Κοινότητα. Σχετικά με αυτό, πρέπει να υπομνησθεί ότι, πρώτον, το μερίδιο της αγοράς των ιαπωνικών εισαγωγών μειώνεται συνεχώς, δεύτερον αυξάνονται οι εισαγωγές από άλλες χώρες εκτός της Ιαπωνίας και, τρίτον, υπάρχει ένα σημαντικό και σταθερό μερίδιο της αγοράς που κατέχει η ιαπωνική παραγωγή που είναι εγκατεστημένη στην Κοινότητα.(43) Με βάση αυτές τις οικονομικές τάσεις και το συμπέρασμα ότι οι επιπτώσεις των ιαπωνικών εισαγωγών στην κατάσταση της κοινοτικής βιομηχανίας κατά την υπό εξέταση περίοδο, δεν ήταν σημαντικές, καθώς και ότι η κοινοτική βιομηχανία παρουσίασε ορισμένη ανάκαμψη στα οικονομικά της αποτελέσματα, η Επιτροπή θεωρεί ότι δεν είναι πιθανό η λήξη ισχύος των μέτρων αντιντάμπινγκ να δημιουργήσει κατάσταση στην οποία μπορεί να εμφανιστεί εκ νέου ζημιογόνος επίπτωση αυτών των εισαγωγών.(44) Σχετικά με την κατάσταση των εξαγωγέων, τα επίσημα στατιστικά στοιχεία δείχνουν ότι το δυναμικό παραγωγής ενσφαίρων τριβέων στην Ιαπωνία παρέμεινε στάσιμο από το 1990 μέχρι το 1994 και ότι αυξήθηκε εν συνεχεία σε σχέση με την αύξηση της ζήτησης παγκοσμίως, πράγμα που στηρίζει το ανωτέρω συμπέρασμα.(45) Σε ό,τι αφορά τις συνθήκες της αγοράς, πρέπει να αναφερθεί ότι η κατάσταση της κοινοτικής βιομηχανίας κατά το 1994 παρουσίασε σημαντική ανάκαμψη στην αγορά SBB. Αυτό οδήγησε στην αύξηση της αποδοτικότητας. Αυτή η εξέλιξη συνεχίστηκε και βελτιώθηκε περαιτέρω μετά την περίοδο της έρευνας, όπως φαίνεται από τα γενικότερα αποτελέσματα των κυριοτέρων κοινοτικών παραγωγών που δημοσιεύθηκαν για το 1995. Δεν θεωρείται πιθανό να μεταβληθεί αυτή η κατάσταση συνέπεια της λήξεως ισχύος των μέτρων.Ζ. ΝΤΑΜΠΙΝΓΚ (46) Με βάση το ανωτέρω συμπέρασμα, δεν θεωρήθηκε αναγκαίο να εξεταστεί κατά πόσον οι εν λόγω εισαγωγές αποτελούσαν αντικείμενο ντάμπινγκ και εάν ναι, κατά πόσον το περιθώριο του ντάμπινγκ είχε αυξηθεί ή όχι, εφόσον αυτό δεν θα είχε καμία σημασία για την ανωτέρω ανάλυση και δεν θα μετέβαλε, συνεπώς, το συμπέρασμα που έχει συναχθεί.Η. ΣΥΜΠΕΡΑΣΜΑ (47) Με βάση τις ανωτέρω διαπιστώσεις, θεωρείται ότι το αποτέλεσμα της ενδιάμεσης επανεξέτασης των μέτρων αντιντάμπινγκ που ισχύουν για τις εισαγωγές SBB, καταγωγής Ιαπωνίας, είναι ότι πρέπει να περατωθεί η διαδικασία αντιντάμπινγκ όσον αφορά τις προαναφερόμενες εισαγωγές σύμφωνα με το άρθρο 9 του κανονισμού (ΕΚ) αριθ. 384/96 και να λήξει η ισχύς των μέτρων αντιντάμπινγκ σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96.(48) Η Επιτροπή ενημέρωσε τα ενδιαφερόμενα μέρη, καθώς και την κοινοτική βιομηχανία, σχετικά με τα συμπεράσματά της. Αφού ενημερώθηκαν από την Επιτροπή σχετικά με τα ανωτέρω γεγονότα, τις διαπιστώσεις και τα συμπεράσματα, οι αντιπρόσωποι της κοινοτικής βιομηχανίας υπέβαλαν άλλες παρατηρήσεις, τόσο γραπτές όσο και προφορικές, σχετικά με τις επιπτώσεις των εν λόγω ιαπωνικών εισαγωγών στην κοινοτική βιομηχανία. Η Επιτροπή εξέτασε αυτές τις παρατηρήσεις, άλλες έκρινε ότι δεν μπορούν να ανατρέψουν τα συμπεράσματα, όπως αναφέρεται ανωτέρω. Ορισμένα κράτη μέλη προέβαλαν αντιρρήσεις ως προς αυτό, στο πλαίσιο της συμβουλευτικής επιτροπής. Σύμφωνα με το άρθρο 9 παράγραφος 2 του κανονισμού (ΕΚ) αριθ. 384/96, η Επιτροπή υπέβαλε έκθεση στο Συμβούλιο σχετικά με το αποτέλεσμα των διαβουλεύσεων, μαζί με πρόταση να περατωθεί η ενδιάμεση διαδικασία και να λήξει η ισχύς των μέτρων. Δεδομένου ότι το Συμβούλιο δεν έλαβε, με ειδική πλειοψηφία, αντίθετη απόφαση ενός μηνός, η διαδικασία μπορεί να περατωθεί,ΑΠΟΦΑΣΙΖΕΙ:Άρθρο 1 Περατώνεται η διαδικασία αντιντάμπινγκ όσον αφορά τις εισαγωγές ενσφαίρων τριβέων με μέγιστη εξωτερική διάμετρο που δεν υπερβαίνει τα 30 χιλιοστά που υπάγονται στον κωδικό ΣΟ 8482 10 10, καταγωγής Ιαπωνίας, με αποτέλεσμα τη λήξη ισχύος των μέτρων αντιντάμπινγκ που αφορούν αυτές τις εισαγωγές.Άρθρο 2 Η παρούσα απόφαση εφαρμόζεται από την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 2 Απριλίου 1997.Για την ΕπιτροπήLeon BRITTANΑντιπρόεδρος(1) ΕΕ αριθ. L 56 της 6. 3. 1996, σ. 1.(2) ΕΕ αριθ. L 317 της 6. 12. 1996, σ. 1.(3) ΕΕ αριθ. L 193 της 21. 7. 1984, σ. 1.(4) ΕΕ αριθ. C 159 της 18. 6. 1988, σ. 2.(5) ΕΕ αριθ. L 256 της 20. 9. 1990, σ. 1.(6) ΕΕ αριθ. L 349 της 31. 12. 1994, σ. 1, όπως αντικαταστάθηκε από τον κανονισμό (ΕΚ) αριθ. 384/96.(7) ΕΕ αριθ. C 71 της 23. 3. 1995, σ. 4.


title: Απόφαση (ΕΕ) 2017/790 του Συμβουλίου, της 25ης Απριλίου 2017, για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά τροποποίηση του παραρτήματος XX (Περιβάλλον) της συμφωνίας για τον ΕΟΧ

text:
                  9.5.2017

                  EL

                  Επίσημη Εφημερίδα της Ευρωπαϊκής Ένωσης

                  L 119/16

            ΑΠΌΦΑΣΗ (ΕΕ) 2017/790 ΤΟΥ ΣΥΜΒΟΥΛΊΟΥ
      της 25ης Απριλίου 2017
      για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά τροποποίηση του παραρτήματος XX (Περιβάλλον) της συμφωνίας για τον ΕΟΧ
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1, σε συνδυασμό με το άρθρο 218 παράγραφος 9,
      Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
      Έχοντας υπόψη την πρόταση της Ευρωπαϊκής Επιτροπής,
      Εκτιμώντας τα ακόλουθα:

                  (1)

                  Η συμφωνία για τον Ευρωπαϊκό Οικονομικό Χώρο (2) («συμφωνία για τον ΕΟΧ») άρχισε να ισχύει την 1η Ιανουαρίου 1994.

                  (2)

                  Σύμφωνα με το άρθρο 98 της συμφωνίας για τον ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το παράρτημα XX (Περιβάλλον) της συμφωνίας για τον ΕΟΧ.

                  (3)

                  Ο κανονισμός (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (3) πρέπει να ενσωματωθεί στη συμφωνία για τον ΕΟΧ.

                  (4)

                  Ο κατ' εξουσιοδότηση κανονισμός (ΕΕ) αριθ. 205/2012 της Επιτροπής (4) πρέπει να ενσωματωθεί στη συμφωνία για τον ΕΟΧ.

                  (5)

                  Ο εκτελεστικός κανονισμός (ΕΕ) αριθ. 293/2012 της Επιτροπής (5) πρέπει να ενσωματωθεί στη συμφωνία για τον ΕΟΧ.

                  (6)

                  Ο κατ' εξουσιοδότηση κανονισμός (ΕΕ) αριθ. 114/2013 της Επιτροπής (6) πρέπει να ενσωματωθεί στη συμφωνία για τον ΕΟΧ.

                  (7)

                  Ο κατ' εξουσιοδότηση κανονισμός (ΕΕ) αριθ. 1047/2013 της Επιτροπής (7) πρέπει να ενσωματωθεί στη συμφωνία για τον ΕΟΧ.

                  (8)

                  Ο κανονισμός (ΕΕ) αριθ. 253/2014 του Ευρωπαϊκού Κοινοβουλίου και του Συμβουλίου (8) πρέπει να ενσωματωθεί στη συμφωνία για τον ΕΟΧ.

                  (9)

                  Ο κατ' εξουσιοδότηση κανονισμός (ΕΕ) αριθ. 404/2014 της Επιτροπής (9) πρέπει να ενσωματωθεί στη συμφωνία για τον ΕΟΧ.

                  (10)

                  Ο εκτελεστικός κανονισμός (ΕΕ) αριθ. 410/2014 της Επιτροπής (10) πρέπει να ενσωματωθεί στη συμφωνία για τον ΕΟΧ.

                  (11)

                  Ο εκτελεστικός κανονισμός (ΕΕ) αριθ. 427/2014 της Επιτροπής (11) πρέπει να ενσωματωθεί στη συμφωνία για τον ΕΟΧ.

                  (12)

                  Το παράρτημα XX (Περιβάλλον) της συμφωνίας για τον ΕΟΧ θα πρέπει επομένως να τροποποιηθεί αναλόγως.

                  (13)

                  Η θέση της Ένωσης στη Μεικτή Επιτροπή του ΕΟΧ πρέπει, συνεπώς, να βασισθεί στο επισυναπτόμενο σχέδιο απόφασης,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η θέση που πρέπει να ληφθεί, εξ ονόματος της Ένωσης, στη Μεικτή Επιτροπή του ΕΟΧ για την προτεινόμενη τροποποίηση του παραρτήματος XX (Περιβάλλον) της συμφωνίας για τον ΕΟΧ βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.

         Λουξεμβούργο, 25 Απριλίου 2017.

               Για το Συμβούλιο

               Ο Πρόεδρος

            I. BORG

         (1)  ΕΕ L 305 της 30.11.1994, σ. 6.

         (2)  ΕΕ L 1 της 3.1.1994, σ. 3.

         (3)  Κανονισμός (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα (ΕΕ L 145 της 31.5.2011, σ. 1).

         (4)  Κατ' εξουσιοδότηση κανονισμός (ΕΕ) αριθ. 205/2012 της Επιτροπής, της 6ης Ιανουαρίου 2012, για την τροποποίηση του παραρτήματος II του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου όσον αφορά την πηγή και τις παραμέτρους των δεδομένων που οφείλουν να υποβάλλουν τα κράτη μέλη, (ΕΕ L 72 της 10.3.2012, σ. 2).

         (5)  Εκτελεστικός κανονισμός (ΕΕ) αριθ. 293/2012 της Επιτροπής, της 3ης Απριλίου 2012, σχετικά με την παρακολούθηση και την υποβολή δεδομένων ταξινόμησης καινούργιων ελαφρών επαγγελματικών οχημάτων κατ' εφαρμογή του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (ΕΕ L 98 της 4.4.2012, σ. 1).

         (6)  Κατ' εξουσιοδότηση κανονισμός (ΕΕ) αριθ. 114/2013 της Επιτροπής, της 6ης Νοεμβρίου 2012, που συμπληρώνει τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου όσον αφορά τους κανόνες σχετικά με την εφαρμογή παρέκκλισης από τους στόχους για ειδικές εκπομπές CO2 από καινούργια ελαφρά επαγγελματικά οχήματα (ΕΕ L 38 της 9.2.2013, σ. 1).

         (7)  Κατ' εξουσιοδότηση κανονισμός (ΕΕ) αριθ. 1047/2013 της Επιτροπής, της 21ης Αυγούστου 2013, για την τροποποίηση του κατ' εξουσιοδότηση κανονισμού (ΕΕ) αριθ. 114/2013 της Επιτροπής με σκοπό τη διόρθωση των μέσων ειδικών εκπομπών CO2 το 2010 που ορίζονται για τον κατασκευαστή Piaggio (ΕΕ L 285 της 29.10.2013, σ. 1).

         (8)  Κανονισμός (ΕΕ) αριθ. 253/2014 του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την τροποποίηση του κανονισμού (ΕΕ) αριθ. 510/2011 με σκοπό τον καθορισμό των λεπτομερειών της επίτευξης του στόχου μείωσης των εκπομπών CO2 από καινούργια ελαφρά επαγγελματικά οχήματα το 2020 (ΕΕ L 84 της 20.3.2014, σ. 38).

         (9)  Κατ' εξουσιοδότηση κανονισμός (ΕΕ) αριθ. 404/2014 της Επιτροπής, της 17ης Φεβρουαρίου 2014, για την τροποποίηση του παραρτήματος II του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου όσον αφορά την παρακολούθηση των εκπομπών CO2 από τα καινούργια ελαφρά επαγγελματικά οχήματα η έγκριση τύπου των οποίων γίνεται με διαδικασία πολλαπλών σταδίων (ΕΕ L 121 της 24.4.2014, σ. 1).

         (10)  Εκτελεστικός κανονισμός (ΕΕ) αριθ. 410/2014 της Επιτροπής, της 23ης Απριλίου 2014, για την τροποποίηση του εκτελεστικού κανονισμού (ΕΕ) αριθ. 293/2012 σχετικά με την παρακολούθηση των εκπομπών CO2 από ελαφρά επαγγελματικά οχήματα τα οποία καλύπτονται από διαδικασία έγκρισης τύπου πολλαπλών σταδίων (ΕΕ L 121 της 24.4.2014, σ. 21).

         (11)  Εκτελεστικός κανονισμός (ΕΕ) αριθ. 427/2014 της Επιτροπής, της 25ης Απριλίου 2014, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από ελαφρά εμπορικά οχήματα, κατ' εφαρμογή του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (ΕΕ L 125 της 26.4.2014, σ. 57).

         ΣΧΕΔΙΟ
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. …
         της …
         για την τροποποίηση του παραρτήματος XX (Περιβάλλον) της συμφωνίας για τον ΕΟΧ
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:

                     (1)

                     Ο κανονισμός (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα (1) πρέπει να ενσωματωθεί στη συμφωνία για τον ΕΟΧ.

                     (2)

                     Ο κατ' εξουσιοδότηση κανονισμός (ΕΕ) αριθ. 205/2012 της Επιτροπής, της 6ης Ιανουαρίου 2012, για την τροποποίηση του παραρτήματος II του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου όσον αφορά την πηγή και τις παραμέτρους των δεδομένων που οφείλουν να υποβάλλουν τα κράτη μέλη (2) πρέπει να ενσωματωθεί στη συμφωνία για τον ΕΟΧ.

                     (3)

                     Ο εκτελεστικός κανονισμός (ΕΕ) αριθ. 293/2012 της Επιτροπής, της 3ης Απριλίου 2012, σχετικά με την παρακολούθηση και την υποβολή δεδομένων ταξινόμησης καινούργιων ελαφρών επαγγελματικών οχημάτων κατ' εφαρμογή του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (3) πρέπει να ενσωματωθεί στη συμφωνία για τον ΕΟΧ.

                     (4)

                     Ο κατ' εξουσιοδότηση κανονισμός (ΕΕ) αριθ. 114/2013 της Επιτροπής, της 6ης Νοεμβρίου 2012, που συμπληρώνει τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου όσον αφορά τους κανόνες σχετικά με την εφαρμογή παρέκκλισης από τους στόχους για ειδικές εκπομπές CO2 από καινούργια ελαφρά επαγγελματικά οχήματα (4) πρέπει να ενσωματωθεί στη συμφωνία για τον ΕΟΧ.

                     (5)

                     Ο κατ' εξουσιοδότηση κανονισμός (ΕΕ) αριθ. 1047/2013 της Επιτροπής, της 21ης Αυγούστου 2013, για την τροποποίηση του κατ' εξουσιοδότηση κανονισμού (ΕΕ) αριθ. 114/2013 της Επιτροπής με σκοπό τη διόρθωση των μέσων ειδικών εκπομπών CO2 το 2010 που ορίζονται για τον κατασκευαστή Piaggio (5) πρέπει να ενσωματωθεί στη συμφωνία για τον ΕΟΧ.

                     (6)

                     Ο κανονισμός (ΕΕ) αριθ. 253/2014 του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την τροποποίηση του κανονισμού (ΕΕ) αριθ. 510/2011 με σκοπό τον καθορισμό των λεπτομερειών της επίτευξης του στόχου μείωσης των εκπομπών CO2 από καινούργια επαγγελματικά οχήματα το 2020 (6) πρέπει να ενσωματωθεί στη συμφωνία για τον ΕΟΧ.

                     (7)

                     Ο κατ' εξουσιοδότηση κανονισμός (ΕΕ) αριθ. 404/2014 της Επιτροπής, της 17ης Φεβρουαρίου 2014, για την τροποποίηση του παραρτήματος II του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου όσον αφορά την παρακολούθηση των εκπομπών CO2 από τα καινούργια ελαφρά επαγγελματικά οχήματα η έγκριση τύπου των οποίων γίνεται με διαδικασία πολλαπλών σταδίων (7) πρέπει να ενσωματωθεί στη συμφωνία για τον ΕΟΧ.

                     (8)

                     Ο εκτελεστικός κανονισμός (ΕΕ) αριθ. 410/2014 της Επιτροπής, της 23ης Απριλίου 2014, για την τροποποίηση του εκτελεστικού κανονισμού (ΕΕ) αριθ. 293/2012 σχετικά με την παρακολούθηση των εκπομπών CO2 από τα καινούργια ελαφρά επαγγελματικά οχήματα τα οποία καλύπτονται από διαδικασία έγκρισης τύπου πολλαπλών σταδίων (8) πρέπει να ενσωματωθεί στη συμφωνία για τον ΕΟΧ.

                     (9)

                     Ο εκτελεστικός κανονισμός (ΕΕ) αριθ. 427/2014 της Επιτροπής, της 25ης Απριλίου 2014, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από ελαφρά εμπορικά οχήματα, κατ' εφαρμογή του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (9) πρέπει να ενσωματωθεί στη συμφωνία για τον ΕΟΧ.

                     (10)

                     Το παράρτημα XX της συμφωνίας για τον ΕΟΧ πρέπει, επομένως, να τροποποιηθεί αναλόγως,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο 1
         Μετά το σημείο 21ακβ (Οδηγία 2009/33/ΕΚ του Ευρωπαϊκού Κοινοβουλίου και του Συμβουλίου) του παραρτήματος XX της συμφωνίας για τον ΕΟΧ, παρεμβάλλεται το ακόλουθο σημείο:

                     «21ακγ.

                        32011 R 0510: Κανονισμός (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα (ΕΕ L 145 της 31.5.2011, σ. 1), όπως τροποποιήθηκε από τον:

                                 —

                                    32012 R 0205: Κατ' εξουσιοδότηση κανονισμός (ΕΕ) αριθ. 205/2012 της Επιτροπής της 6ης Ιανουαρίου 2012 (ΕΕ L 72 της 10.3.2012, σ. 2),

                                 —

                                    32014 R 0253: Κανονισμός (ΕΕ) αριθ. 253/2014 του Ευρωπαϊκού Κοινοβουλίου και του Συμβουλίου της 26ης Φεβρουαρίου 2014 (ΕΕ L 84 της 20.3.2014, σ. 38),

                                 —

                                    32014 R 0404: Κατ' εξουσιοδότηση κανονισμός (ΕΕ) αριθ. 404/2014 της Επιτροπής της 17ης Φεβρουαρίου 2014 (ΕΕ L 121 της 24.4.2014, σ. 1).

                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:

                                 α)

                                 Στο άρθρο 7 παράγραφος 2 προστίθεται το ακόλουθο εδάφιο:
                                 «Αν η σύμπραξη περιλαμβάνει μόνο κατασκευαστές εγκατεστημένους στα κράτη της ΕΖΕΣ, οι κατασκευαστές υποβάλλουν τις πληροφορίες στην Εποπτεύουσα Αρχή της ΕΖΕΣ. Αν η σύμπραξη περιλαμβάνει τουλάχιστον έναν κατασκευαστή εγκατεστημένο στην Ένωση και τουλάχιστον έναν κατασκευαστή εγκατεστημένο στα κράτη της ΕΖΕΣ, οι κατασκευαστές υποβάλλουν τις πληροφορίες στην Επιτροπή και στην Εποπτεύουσα Αρχή της ΕΖΕΣ.».

                                 β)

                                 Στο άρθρο 7 παράγραφος 3 προστίθεται το ακόλουθο εδάφιο:
                                 «Η Εποπτεύουσα Αρχή της ΕΖΕΣ ενημερώνει τους κατασκευαστές που είναι εγκατεστημένοι στα κράτη της ΕΖΕΣ.».

                                 γ)

                                 Στο άρθρο 7 παράγραφος 4 προστίθεται το ακόλουθο εδάφιο:
                                 «Αν η σύμπραξη περιλαμβάνει μόνο κατασκευαστές εγκατεστημένους στα κράτη της ΕΖΕΣ, οι κατασκευαστές ενημερώνουν από κοινού την Εποπτεύουσα Αρχή της ΕΖΕΣ. Αν η σύμπραξη περιλαμβάνει ή διευρύνεται προκειμένου να συμπεριλάβει τουλάχιστον έναν κατασκευαστή εγκατεστημένο στην Ένωση και τουλάχιστον έναν κατασκευαστή εγκατεστημένο στα κράτη της ΕΖΕΣ, οι κατασκευαστές ενημερώνουν από κοινού την Επιτροπή και την Εποπτεύουσα Αρχή της ΕΖΕΣ.».

                                 δ)

                                 Στο άρθρο 7 παράγραφος 5, η φράση «τα άρθρα 101 και 102 της ΣΛΕΕ» αντικαθίσταται από τη φράση «τα άρθρα 53 και 54 της συμφωνίας για τον ΕΟΧ» και ο όρος «Ένωση» αντικαθίσταται από τον όρο «ΕΟΧ».

                                 ε)

                                 Στο άρθρο 7 παράγραφος 7 και στο άρθρο 10 παράγραφος 1, μετά τη λέξη «Επιτροπή» παρεμβάλλεται η φράση «ή η Εποπτεύουσα Αρχή της ΕΖΕΣ».

                                 στ)

                                 Τα στοιχεία που υποβάλλουν τα κράτη της ΕΖΕΣ πρέπει επίσης να τηρούνται στο κεντρικό μητρώο που αναφέρεται στο άρθρο 8 παράγραφος 4.

                                 ζ)

                                 Στο άρθρο 8 παράγραφος 4 προστίθεται το ακόλουθο εδάφιο:
                                 «Η Εποπτεύουσα Αρχή της ΕΖΕΣ πραγματοποιεί τους υπολογισμούς που ορίζονται στο πρώτο εδάφιο για κατασκευαστές που είναι εγκατεστημένοι στα κράτη της ΕΖΕΣ και ενημερώνει τους κατασκευαστές που είναι εγκατεστημένοι στα κράτη της ΕΖΕΣ σύμφωνα με το δεύτερο εδάφιο.».

                                 η)

                                 Με την επιφύλαξη των διατάξεων του πρωτοκόλλου 1 της συμφωνίας, στο άρθρο 8 παράγραφοι 5 και 6, στο άρθρο 11 παράγραφοι 3, 4, 5 και 6, μετά τη λέξη «η Επιτροπή»/«της Επιτροπής»/«την Επιτροπή» παρεμβάλλεται η φράση «ή η Εποπτεύουσα Αρχή της ΕΖΕΣ, ανάλογα με την περίπτωση,»/«ή της Εποπτεύουσας Αρχής της ΕΖΕΣ, ανάλογα με την περίπτωση,»/«ή την Εποπτεύουσα Αρχή της ΕΖΕΣ, ανάλογα με την περίπτωση,».

                                 θ)

                                 Στο άρθρο 9 παράγραφος 1 προστίθενται τα ακόλουθα εδάφια:
                                 «Στην περίπτωση που ο κατασκευαστής ή ο διαχειριστής της σύμπραξης είναι εγκατεστημένος σε ένα κράτος της ΕΖΕΣ, η Εποπτεύουσα Αρχή της ΕΖΕΣ επιβάλλει τίμημα υπέρβασης εκπομπών.
                                 Τα ποσά του τιμήματος υπέρβασης εκπομπών κατανέμονται μεταξύ της Επιτροπής και της Εποπτεύουσας Αρχής της ΕΖΕΣ κατ' αναλογία προς το μερίδιο των καινούργιων ελαφρών επαγγελματικών οχημάτων που ταξινομήθηκαν στην ΕΕ ή στα κράτη της ΕΖΕΣ, αντίστοιχα, σε σχέση με τον συνολικό αριθμό καινούργιων ελαφρών επαγγελματικών οχημάτων που έχουν ταξινομηθεί στον ΕΟΧ.».

                                 ι)

                                 Στο άρθρο 9 παράγραφος 3 προστίθενται τα ακόλουθα εδάφια:
                                 «Η Ευρωπαϊκή Επιτροπή χρησιμοποιεί τις καθιερωμένες μεθόδους της για την είσπραξη του τιμήματος υπέρβασης εκπομπών όπως ορίζεται στην απόφαση 2012/99/ΕΕ της Επιτροπής βάσει της παραγράφου 1, και σε σχέση επίσης με τις ταξινομήσεις σε κράτη της ΕΖΕΣ κατασκευαστών που είναι εγκατεστημένοι στην ΕΕ.
                                 Η Εποπτεύουσα Αρχή της ΕΖΕΣ προσδιορίζει τις μεθόδους για την είσπραξη του τιμήματος υπέρβασης εκπομπών που προβλέπεται στην παράγραφο 1. Οι μέθοδοι αυτές βασίζονται στις μεθόδους της Επιτροπής.».

                                 ια)

                                 Στο άρθρο 9 παράγραφος 4 προστίθεται το ακόλουθο εδάφιο:
                                 «Όσον αφορά τα κράτη της ΕΖΕΣ, τα κράτη της ΕΖΕΣ προσδιορίζουν την κατανομή των ποσών του τιμήματος υπέρβασης εκπομπών.».

                                 ιβ)

                                 Με την επιφύλαξη των διατάξεων του πρωτοκόλλου 1 της συμφωνίας, στο άρθρο 11 παράγραφος 2, μετά τη λέξη «Επιτροπή» παρεμβάλλονται οι λέξεις «, ή, στην περίπτωση κατασκευαστή εγκατεστημένου στα κράτη της ΕΖΕΣ, στην Εποπτεύουσα Αρχή της ΕΖΕΣ».

                                 ιγ)

                                 Στο άρθρο 12 παράγραφος 2 προστίθεται το ακόλουθο εδάφιο:
                                 «Οι προμηθευτές ή οι κατασκευαστές που είναι εγκατεστημένοι στα κράτη της ΕΖΕΣ διαβιβάζουν τις αιτήσεις σύμφωνα με το παρόν άρθρο στην Επιτροπή. Η Επιτροπή δίνει την ίδια προτεραιότητα στις εν λόγω αιτήσεις όπως και σε άλλες αιτήσεις δυνάμει του παρόντος άρθρου.».

                                 ιδ)

                                 Στο άρθρο 12 παράγραφος 4 προστίθεται το ακόλουθο εδάφιο:
                                 «Οι αποφάσεις της Επιτροπής για την έγκριση καινοτομικών τεχνολογιών δυνάμει του παρόντος άρθρου ισχύουν γενικά και πρέπει να ενσωματωθούν στη συμφωνία για τον ΕΟΧ.»

                                 ιε)

                                 Ο παρών κανονισμός δεν εφαρμόζεται στο Λιχτενστάιν.

                     21ακγα.

                        32012 R 0293: Εκτελεστικός κανονισμός (ΕΕ) αριθ. 293/2012 της Επιτροπής, της 3ης Απριλίου 2012, σχετικά με την παρακολούθηση και την υποβολή δεδομένων ταξινόμησης καινούργιων ελαφρών επαγγελματικών οχημάτων κατ' εφαρμογή του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (ΕΕ L 98 της 4.4.2012, σ. 1), όπως τροποποιήθηκε με:

                                 —

                                    32014 R 0410: Εκτελεστικός κανονισμός (ΕΕ) αριθ. 410/2014 της Επιτροπής, της 23ης Απριλίου 2014 (ΕΕ L 121 της 24.4.2014, σ. 21).

                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:

                                 α)

                                 Στα άρθρα 9 και 10, μετά τη φράση «στην Επιτροπή» παρεμβάλλεται η φράση «, ή, στην περίπτωση κατασκευαστή στα κράτη της ΕΖΕΣ, στην Εποπτεύουσα Αρχή της ΕΖΕΣ».

                                 β)

                                 Το άρθρο 10α παράγραφος 3 δεν εφαρμόζεται όσον αφορά την Εποπτεύουσα Αρχή της ΕΖΕΣ.

                     21ακγβ.

                        32013 R 0114: Κατ' εξουσιοδότηση κανονισμός (ΕΕ) αριθ. 114/2013 της Επιτροπής, της 6ης Νοεμβρίου 2012, που συμπληρώνει τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου όσον αφορά τους κανόνες σχετικά με την εφαρμογή παρέκκλισης από τους στόχους για ειδικές εκπομπές CO2 από καινούργια ελαφρά επαγγελματικά οχήματα (ΕΕ L 38 της 9.2.2013, σ. 1), όπως τροποποιήθηκε με:

                                 —

                                    32013 R 1047: Κατ' εξουσιοδότηση κανονισμός (ΕΕ) αριθ. 1047/2013 της Επιτροπής της 21ης Αυγούστου 2013 (ΕΕ L 285 της 29.10.2013, σ. 1).

                           Για τους σκοπούς της παρούσας συμφωνίας, ο κανονισμός προσαρμόζεται ως εξής:

                                 α)

                                 Με την επιφύλαξη των διατάξεων του πρωτοκόλλου 1 της συμφωνίας, στο άρθρο 6 παράγραφος 1 μετά τη λέξη «Επιτροπή» παρεμβάλλονται οι λέξεις «, ή η Εποπτεύουσα Αρχή της ΕΖΕΣ, ανάλογα με την περίπτωση».

                                 β)

                                 Το άρθρο 6 παράγραφος 2 και η διεύθυνση ηλεκτρονικού ταχυδρομείου που παρατίθεται στο παράρτημα I δεν ισχύουν όσον αφορά την Εποπτεύουσα Αρχή της ΕΖΕΣ.

                     21ακγγ.

                        32014 R 0427: Εκτελεστικός κανονισμός (ΕΕ) αριθ. 427/2014 της Επιτροπής, της 25ης Απριλίου 2014, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από ελαφρά εμπορικά οχήματα, κατ' εφαρμογή του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (ΕΕ L 125 της 26.4.2014, σ. 57).».

               Άρθρο 2
         Τα κείμενα των κανονισμών (ΕΕ) αριθ. 510/2011 και (ΕΕ) αριθ. 253/2014, των κατ' εξουσιοδότηση κανονισμών (ΕΕ) αριθ. 205/2012, (ΕΕ) αριθ. 114/2013, (ΕΕ) αριθ. 1047/2013 και (ΕΕ) αριθ. 404/2014, και των εκτελεστικών κανονισμών (ΕΕ) αριθ. 293/2012, (ΕΕ) αριθ. 410/2014 και (ΕΕ) αριθ. 427/2014 στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         Άρθρο 3
         Η παρούσα απόφαση αρχίζει να ισχύει στις/την […], υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         Άρθρο 4
         Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

            Βρυξέλλες, ….

                  Για τη Μεικτή Επιτροπή του ΕΟΧ

                  Ο Πρόεδρος

                  Οι Γραμματείς της Μεικτής Επιτροπής του ΕΟΧ

            (1)  ΕΕ L 145 της 31.5.2011, σ. 1.

            (2)  ΕΕ L 72 της 10.3.2012, σ. 2.

            (3)  ΕΕ L 98 της 4.4.2012, σ. 1.

            (4)  ΕΕ L 38 της 9.2.2013, σ. 1.

            (5)  ΕΕ L 285 της 29.10.2013, σ. 1.

            (6)  ΕΕ L 84 της 20.3.2014, σ. 38.

            (7)  ΕΕ L 121 της 24.4.2014, σ. 1.

            (8)  ΕΕ L 121 της 24.4.2014, σ. 21.

            (9)  ΕΕ L 125 της 26.4.2014, σ. 57.

            (*1)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


title: 2014/59/ΕΕ: Απόφαση της Επιτροπής, της 5ης Φεβρουαρίου 2014 , για τις απαιτήσεις ασφάλειας στις οποίες πρέπει να ανταποκρίνονται τα ευρωπαϊκά πρότυπα για τα καταναλωτικά προϊόντα λέιζερ σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου για τη γενική ασφάλεια των προϊόντων  Κείμενο που παρουσιάζει ενδιαφέρον για τον ΕΟΧ

text:
               6.2.2014

               EL

               Επίσημη Εφημερίδα της Ευρωπαϊκής Ένωσης

               L 36/20

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 5ης Φεβρουαρίου 2014
   για τις απαιτήσεις ασφάλειας στις οποίες πρέπει να ανταποκρίνονται τα ευρωπαϊκά πρότυπα για τα καταναλωτικά προϊόντα λέιζερ σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου για τη γενική ασφάλεια των προϊόντων
   (Κείμενο που παρουσιάζει ενδιαφέρον για τον ΕΟΧ)
   (2014/59/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2001, για τη γενική ασφάλεια των προϊόντων (1), και ιδίως το άρθρο 4 παράγραφος 1 στοιχείο α),
   Εκτιμώντας τα ακόλουθα:

               (1)

               Τα προϊόντα που καλύπτει η οδηγία 2001/95/ΕΚ τα οποία συμμορφώνονται με τα εθνικά πρότυπα που αποτελούν μεταφορά των ευρωπαϊκών προτύπων τα οποία έχουν καταρτιστεί βάσει της εν λόγω οδηγίας τεκμαίρονται σύμφωνα με την απαίτηση ασφάλειας όσον αφορά τους κινδύνους που καλύπτουν τα εν λόγω πρότυπα.

               (2)

               Τα ευρωπαϊκά πρότυπα πρέπει να καταρτίζονται με βάση τις απαιτήσεις ασφάλειας που αποσκοπούν να εξασφαλίσουν ότι τα προϊόντα που συμμορφώνονται με τα πρότυπα ικανοποιούν τη γενική επιταγή ασφάλειας που ορίζεται στο άρθρο 3 της οδηγίας 2001/95/ΕΚ.

               (3)

               Τα προϊόντα λέιζερ, ειδικότερα οι φορητοί δείκτες λέιζερ που λειτουργούν με μπαταρία και συνιστούν κίνδυνο για την πρόκληση βλάβης στην όραση και στο δέρμα, διατίθενται ευρέως στους καταναλωτές.

               (4)

               Σύμφωνα με το ευρωπαϊκό πρότυπο για τα προϊόντα λέιζερ (EN 60825-1:2007 «Ασφάλεια προϊόντων λέιζερ — Μέρος 1: Ταξινόμηση του εξοπλισμού και απαιτήσεις») ο κίνδυνος των προϊόντων λέιζερ πρέπει να αξιολογείται και τα προϊόντα λέιζερ πρέπει να φέρουν κατάλληλες προειδοποιητικές ετικέτες και να συνοδεύονται από οδηγίες χρήσης που περιέχουν όλες τις σχετικές πληροφορίες ασφάλειας. Ωστόσο, η συμμόρφωση με αυτό το πρότυπο δεν εξασφαλίζει ότι ένα προϊόν λέιζερ είναι ασφαλές να χρησιμοποιείται από τους καταναλωτές.

               (5)

               Επί του παρόντος, υπάρχει ευρεία συναίνεση ότι τα προϊόντα λέιζερ που αντιστοιχούν στις κατηγορίες 1, 1M, 2 και 2M της ταξινόμησης, τα οποία διατίθενται με βάση το πρότυπο που αναφέρεται στην αιτιολογική σκέψη 4, μπορούν να θεωρούνται ασφαλή κατά τη χρήση τους από τον καταναλωτή (υπό την προϋπόθεση ότι η έκθεση σε ακτινοβολία λέιζερ δεν γίνεται με οπτικά μέσα προβολής στην περίπτωση που τα προϊόντα αντιστοιχούν στις κατηγορίες 1M και 2M). Ωστόσο, αυτό δεν ισχύει για τα προϊόντα λέιζερ άλλων κατηγοριών.

               (6)

               Τα ευρωπαϊκά πρότυπα θα πρέπει να καταρτίζονται κατά τρόπο που να μην παρεμποδίζεται η τεχνολογική καινοτομία. Για τον λόγο αυτό, κάθε πρότυπο για καταναλωτικά προϊόντα λέιζερ δεν θα πρέπει να απαγορεύει εντελώς όλα τα προϊόντα, στον βαθμό που αυτά τα προϊόντα μπορούν να χρησιμοποιηθούν με ασφάλεια, έχοντας κατά νου ότι κάθε βλάβη στα μάτια ή ακούσια βλάβη στο δέρμα, είτε αναστρέψιμη είτε μη αναστρέψιμη, δεν είναι συμβατή με το υψηλό επίπεδο προστασίας της υγείας και της ασφάλειας του καταναλωτή.

               (7)

               Επομένως, είναι σκόπιμο να καθοριστούν οι απαιτήσεις ασφάλειας για καταναλωτικά προϊόντα λέιζερ, ώστε να μπορεί να υποβληθεί αίτημα στους ευρωπαϊκούς φορείς τυποποίησης να αναπτύξουν ένα νέο ευρωπαϊκό πρότυπο ή να τροποποιήσουν το υπάρχον ευρωπαϊκό πρότυπο.

               (8)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για τη γενική ασφάλεια των προϊόντων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ορισμοί
   Για τους σκοπούς της παρούσας απόφασης νοούνται ως:

               1)

               «καταναλωτικό προϊόν λέιζερ» νοείται κάθε προϊόν ή συγκρότημα εξαρτημάτων το οποίο:

                           α)

                           προορίζεται για καταναλωτές, ή είναι πιθανό να χρησιμοποιηθεί από καταναλωτές κάτω από εύλογα αναμενόμενες συνθήκες ακόμα και αν δεν προορίζεται γι’ αυτούς· και

                           β)

                           αποτελεί ή ενσωματώνει λέιζερ ή σύστημα λέιζερ και όταν βρίσκεται σε κατάσταση λειτουργίας επιτρέπει την πρόσβαση στην ακτινοβολία λέιζερ·

               2)

               «καταναλωτικό προϊόν λέιζερ που προσελκύει τα παιδιά» νοείται καταναλωτικό προϊόν λέιζερ το οποίο:

                           α)

                           μοιάζει, λόγω της μορφής ή του σχεδιασμού του, σε οτιδήποτε αναγνωρίζεται κοινώς ότι προσελκύει παιδιά ή προορίζεται να χρησιμοποιηθεί από αυτά· ή

                           β)

                           έχει άλλα γνωρίσματα ή χαρακτηριστικά, που δεν είναι αναγκαία για τη λειτουργία του προϊόντος, τα οποία είναι πιθανό να προσελκύουν παιδιά·

               3)

               «βλάβη στα μάτια ή στο δέρμα» νοείται κάθε επίδραση της ακτινοβολίας λέιζερ που βλάπτει τη δομή ή τη λειτουργία των ματιών ή του δέρματος, είτε είναι αναστρέψιμη είτε μη αναστρέψιμη.

         Άρθρο 2
   Απαιτήσεις ασφάλειας
   Οι απαιτήσεις ασφάλειας στις οποίες πρέπει να ανταποκρίνονται τα ευρωπαϊκά πρότυπα για τα καταναλωτικά προϊόντα λέιζερ σύμφωνα με την οδηγία 2001/95/ΕΚ είναι οι ακόλουθες:

               1)

               τα καταναλωτικά προϊόντα λέιζερ που προσελκύουν παιδιά δεν προκαλούν βλάβες στα μάτια ούτε στο δέρμα σε περίπτωση έκθεσης σε ακτινοβολία λέιζερ που θα μπορούσε να συμβεί κάτω από οποιεσδήποτε συνθήκες χρήσης, περιλαμβανομένης της σκόπιμης μακροχρόνιας έκθεσης με οπτικά μέσα προβολής (optical viewing instruments)·

               2)

               όλα τα άλλα καταναλωτικά προϊόντα λέιζερ δεν προκαλούν βλάβη στα μάτια ή μη σκόπιμη βλάβη στο δέρμα σε περίπτωση έκθεσης σε ακτινοβολία λέιζερ που θα μπορούσε να συμβεί κάτω από κανονικές ή εύλογα αναμενόμενες συνθήκες χρήσης, συμπεριλαμβανομένης της στιγμιαίας τυχαίας ή μη σκόπιμης έκθεσης· κάθε σκόπιμη βλάβη στο δέρμα, που προκαλείται από καταναλωτικά προϊόντα λέιζερ, είναι συμβατή με το υψηλό επίπεδο προστασίας της υγείας και της ασφάλειας του καταναλωτή·

               3)

               η συμμόρφωση με τα σημεία 1 και 2 επιτυγχάνεται με τεχνικά μέσα·

               4)

               προϊόντα που συμμορφώνονται με το σημείο 2, αν η έκθεση σε ακτινοβολία λέιζερ που θα προκαλούσε βλάβη στην όραση ή στο δέρμα θα μπορούσε να συμβεί κάτω από συνθήκες χρήσης άλλες από αυτές που αναφέρονται στο σημείο 2, φέρουν κατάλληλες προειδοποιητικές ετικέτες και συνοδεύονται από οδηγίες χρήσης που περιέχουν όλες τις σχετικές πληροφορίες ασφάλειας.

         Άρθρο 3
   Έναρξη ισχύος
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 5 Φεβρουαρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 11 της 15.1.2002, σ. 4.


title: 2004/417/ΕΚ:Αποφαση της Επιτροπης της 29ης Απριλίου 2004 σχετικά με τη χρηματοδοτική συμμετοχή της Κοινότητας στο συνέδριο του ΔΓΕ για τη λύσσα στην Ευρώπη και την Κεντρική Ασία το 2004

text:
30.4.2004                 EL                  Επίσηµη Εφηµερίδα της Ευρωπαϊκής Ένωσης              L 151/85
                                    ΑΠΟΦΑΣΗ ΤΗΣ ΕΠΙΤΡΟΠΗΣ
                                        της 29ης Απριλίου 2004
  σχετικά µε τη χρηµατοδοτική συµµετοχή της Κοινότητας στο συνέδριο του ∆ΓΕ για τη λύσσα
                             στην Ευρώπη και την Κεντρική Ασία το 2004
                             [κοινοποιηθείσα υπό τον αριθµό Ε(2004) 1619]
                                               (2004/417/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συµβουλίου, της 26ης Ιουνίου 1990, σχετικά µε ορισµένες δαπάνες
στον κτηνιατρικό τοµέα 1, και ιδίως το άρθρο 20,
Εκτιµώντας τα ακόλουθα:
(1)     ∆υνάµει της απόφασης 90/424/ΕΟΚ η Κοινότητα πρέπει να λάβει ή να βοηθήσει τα κράτη µέλη
        να λάβουν τα τεχνικά και επιστηµονικά µέτρα που είναι αναγκαία για την ανάπτυξη της
        κοινοτικής κτηνιατρικής νοµοθεσίας καθώς και για την ανάπτυξη της κτηνιατρικής εκπαίδευσης
        ή κατάρτισης.
(2)     Το ∆ιεθνές Γραφείο Επιζωοτιών (∆ΓΕ) µε τα δύο ευρωπαϊκά εργαστήρια αναφοράς του ∆ΓΕ, τα
        FCRV-Wusterhausen και AFSSA-Nancy, ανέλαβαν την πρωτοβουλία της διοργάνωσης ενός
        συνεδρίου µεγάλης κλίµακας για τη λύσσα στην Ευρώπη και την Κεντρική Ασία. Το συνέδριο
        αυτό θα επικεντρωθεί στις νέες επιστηµονικές εξελίξεις στον τοµέα της διάγνωσης και της
        επιδηµιολογίας της λύσσας, του εµβολιασµού κατά της λύσσας και στις πρακτικές πτυχές της
        καταπολέµησης της νόσου.
(3)     Η Κοινότητα έχει συµβάλει µε τη χρηµατοδοτική της συµµετοχή επί δέκα σχεδόν χρόνια σε
        προγράµµατα για την εκρίζωση της λύσσας σε κράτη µέλη που έχουν πληγεί από αυτή δυνάµει
        της απόφασης 90/424/ΕΟΚ. Ως αποτέλεσµα του εν λόγω µέτρου η νόσος έχει σχεδόν
        εξαλειφθεί σε ολόκληρη την επικράτεια της Κοινότητας. Ωστόσο, εξακολουθούν να
        διατηρούνται προγράµµατα σε περιφέρειες που συνορεύουν µε ορισµένα προσχωρούντα κράτη
        και τρίτες χώρες.
(4)     Το 2003 αποφασίστηκε να συγχρηµατοδοτηθούν, στο πλαίσιο του προγράµµατος Phare,
        προγράµµατα καταπολέµησης της λύσσας στην Εσθονία, την Ουγγαρία, τη Λιθουανία, την
        Πολωνία και τη Σλοβενία. Αυτές οι εκστρατείες πρόκειται να αρχίσουν το 2004 και θα
        συνεχιστούν έως το 2006.
1
        ΕΕ L 224, 18.8.1990, σ. 19. Απόφαση όπως τροποποιήθηκε την τελευταία φορά µε τον κανονισµό (ΕΚ) αριθ.
        806/2003 (ΕΕ L 122, 16.5.2003, σ. 1).
 ---pagebreak--- L 151/86                  EL           Επίσηµη Εφηµερίδα της Ευρωπαϊκής Ένωσης              30.4.2004
(5)     Έχουν εγκριθεί προγράµµατα για την εξάλειψη της λύσσας στην Τσεχική ∆ηµοκρατία και τη
        Σλοβακία για το 2004 και έχει χορηγηθεί σε αυτά χρηµατοδοτική συνδροµή από την Κοινότητα
        δυνάµει της απόφασης 2003/849/ΕΚ2.
(6)     Πρέπει να ενθαρρυνθεί κάθε ενέργεια που µπορεί να διευκολύνει τις αποφάσεις της πολιτικής
        υπέρ της προώθησης της καταπολέµησης της λύσσας σε χώρες της Ανατολικής Ευρώπης και της
        Κεντρικής Ασίας.
(7)     Ένα συνέδριο για την καταπολέµηση της λύσσας που θα είχε ως αποτέλεσµα τη βελτίωση των
        εφαρµοζόµενων στρατηγικών καθώς και την καλύτερη ενηµέρωση των αρµόδιων αρχών στην
        Ανατολική Ευρώπη και την Κεντρική Ασία αποτελεί συνεπώς χρήσιµη συµβολή και πρέπει να
        υποστηριχτεί από την Κοινότητα.
(8)     Η δηµοσίευση και η διάδοση από την Κοινότητα του τεχνικού και επιστηµονικού υλικού που
        συνδέεται µε το συνέδριο του ∆ΓΕ για τη λύσσα στην Ευρώπη και την Κεντρική Ασία το
        ∆εκέµβριο του 2004 θα συµβάλει στην περαιτέρω ανάπτυξη της κοινοτικής κτηνιατρικής
        νοµοθεσίας και της κτηνιατρικής εκπαίδευσης και κατάρτισης.
(9)     Πρέπει, συνεπώς, να δεσµευτούν οι αναγκαίοι χρηµατοδοτικοί πόροι για τη συµµετοχή της
        Κοινότητας στο συνέδριο του ∆ΓΕ για τη λύσσα τον ∆εκέµβριο του 2004.
(10)    Αυτή η χρηµατοδοτική συµµετοχή της Κοινότητας πρέπει να χορηγηθεί µε την προϋπόθεση το
        συνέδριο να διεξαχθεί όπως προγραµµατίστηκε.
(11)    Τα µέτρα που προβλέπονται στην παρούσα απόφαση είναι σύµφωνα µε τη γνώµη της µόνιµης
        επιτροπής για την τροφική αλυσίδα και την υγεία των ζώων,
ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                              Άρθρο 1
Με την παρούσα εγκρίνεται η ενέργεια να δηµοσιευτεί και να διαδοθεί το τεχνικό και επιστηµονικό υλικό
που συνδέεται µε το συνέδριο του ∆ΓΕ για τη λύσσα στην Ευρώπη και την Κεντρική Ασία το ∆εκέµβριο
του 2004 και να χρηµατοδοτηθεί από τη γραµµή του προϋπολογισµού 17 04 02 του προϋπολογισµού
της Ευρωπαϊκής Ένωσης για το 2004 έως ένα ποσό 50 000 ευρώ κατ’ ανώτατο όριο.
Βρυξέλλες, 29 Απριλίου 2004.
                                     Για την Επιτροπή
                                               David BYRNE
                                               Μέλος της Επιτροπής
2
        ΕΕ L 322, 9.12.2003, 16.


Avis juridique important

|

32002D0353

2002/353/ΕΚ: Απόφαση του Συμβουλίου, της 25ης Απριλίου 2002, σχετικά με τον αποχαρακτηρισμό του τμήματος ΙΙ του κοινού εγχειριδίου που ενέκρινε η εκτελεστική επιτροπή, η οποία συγκροτήθηκε βάσει της σύμβασης εφαρμογής της συμφωνίας του Σένγκεν της 14ης Ιουνίου 1985

Επίσημη Εφημερίδα αριθ. L 123 της 09/05/2002 σ. 0049 - 0049

Απόφαση του Συμβουλίουτης 25ης Απριλίου 2002σχετικά με τον αποχαρακτηρισμό του τμήματος ΙΙ του κοινού εγχειριδίου που ενέκρινε η εκτελεστική επιτροπή, η οποία συγκροτήθηκε βάσει της σύμβασης εφαρμογής της συμφωνίας του Σένγκεν της 14ης Ιουνίου 1985(2002/353/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207,Εκτιμώντας τα ακόλουθα:(1) Με τις αποφάσεις της, της 14ης Δεκεμβρίου 1993 [SCH/Com-ex (93) 22 rev] και της 23ης Ιουνίου 1998 [SCH/Com-ex (98) 17], η εκτελεστική επιτροπή, η οποία συγκροτήθηκε βάσει της σύμβασης εφαρμογής της συμφωνίας του Σένγκεν, της 14ης Ιουνίου 1985, και η οποία αντικαταστάθηκε από το Συμβούλιο σύμφωνα με το άρθρο 2 του πρωτοκόλλου του Σένγκεν, χαρακτήρισε ως "εμπιστευτικό" το σύνολο των διατάξεων του κοινού εγχειριδίου, μια νέα απόδοση του οποίου υιοθετήθηκε με την απόφαση της εν λόγω εκτελεστικής επιτροπής, της 28ης Απριλίου 1999 [SCH/com-ex (99) 13](1).(2) Το κοινό εγχειρίδιο και οι αποφάσεις της εκτελεστικής επιτροπής σχετικά με τη διαβάθμισή του αποτελούν τμήμα του κεκτημένου του Σένγκεν, όπως ορίζεται στην απόφαση 1999/435/ΕΚ του Συμβουλίου(2).(3) Το τμήμα Ι καθώς και πολλά παραρτήματα του κοινού εγχειριδίου αποχαρακτηρίστηκαν δυνάμει της απόφασης 2000/751/ΕΚ του Συμβουλίου(3).(4) Θα πρέπει επίσης να αποχαρακτηρισθεί και το τμήμα ΙΙ του κοινού εγχειριδίου.(5) Ενδείκνυται να καταργηθούν οι αποφάσεις της εκτελεστικής επιτροπής [SCH/Com-ex (93) 22 rev] και [SCH/Com-ex (98) 17], στο βαθμό που αφορούν την κοινή προξενική εγκύκλιο και το κοινό εγχειρίδιο, έτσι ώστε οι μελλοντικές αποφάσεις για τη διαβάθμισή τους να μπορέσουν να ληφθούν σύμφωνα με τους κανόνες για τη διαβάθμιση των εγγράφων οι οποίοι περιέχονται στην απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου(4),ΑΠΟΦΑΣΙΖΕΙ:Άρθρο 11. Το τμήμα ΙΙ του κοινού εγχειριδίου αποχαρακτηρίζεται.2. Τα παραρτήματα 14β, 6β και 6γ του κοινού εγχειριδίου, που αντιστοιχούν στα παραρτήματα 5, 9 και 10 της κοινής προξενικής εγκυκλίου, εξακολουθούν να χαρακτηρίζονται ως "εμπιστευτικά".Άρθρο 2Το τμήμα ΙΙ του κοινού εγχειριδίου δημοσιεύεται στην Επίσημη Εφημερίδα των Ευρωπαϊκών Κοινοτήτων.Άρθρο 31. Οι αποφάσεις της εκτελεστικής επιτροπής του Σένγκεν, της 14ης Δεκεμβρίου 1993 [SCH/Com-ex (93) 22 rev] και της 23ης Ιουνίου 1998 [SCH/Com-ex (98) 17], καταργούνται στο βαθμό που αφορούν την κοινή προξενική εγκύκλιο και το κοινό εγχειρίδιο.2. Οι μελλοντικές αποφάσεις για τη διαβάθμιση της κοινής προξενικής εγκυκλίου και του Κοινού Εγχειριδίου πρέπει να ληφθούν σύμφωνα με τις διατάξεις της απόφασης 2001/264/ΕΚ.Άρθρο 4Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 25 Απριλίου 2002.Για το ΣυμβούλιοΟ ΠρόεδροςM. Rajoy Brey(1) Κοινό εγχειρίδιο, όπως τροποποιήθηκε τελευταία από την απόφαση 2000/352/ΕΚ του Συμβουλίου (βλέπε τη σελίδα 47, της παρούσας Επίσημης Εφημερίδας).(2) ΕΕ L 176 της 10.7.1999, σ. 1.(3) ΕΕ L 303 της 2.12.2000, σ. 29.(4) ΕΕ L 101 της 11.4.2001, σ. 1.


Avis juridique important

|

31999D0201

1999/201/ΕΚ: Απόφαση του Συμβουλίου της 14ης Δεκεμβρίου 1998 για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης του Καναδά περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων

Επίσημη Εφημερίδα αριθ. L 071 της 18/03/1999 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Δεκεμβρίου 1998 για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης του Καναδά περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων (1999/201/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,την πρόταση της Επιτροπής,Εκτιμώντας:ότι η συμφωνία μεταξύ της Ευρωπαϊκής Κοινότητας και της κυβέρνησης του Καναδά περί των υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων, προβλέπει τα ενδεδειγμένα μέσα για την εφαρμογή των διατάξεων της συμφωνίας του Παγκόσμιου Οργανισμού Εμπορίου για την εφαρμογή υγειονομικών και φυτοϋγειονομικών μέτρων σε ό,τι αφορά τα μέτρα περί της δημόσιας υγείας και της υγείας των ζώων 7ότι η συμφωνία θα συμβάλει στη διευκόλυνση διμερών συναλλαγών ζώντων ζώων και ζωικών προϊόντων μεταξύ της Ευρωπαϊκής Κοινότητας και του Καναδά, μέσω της προοδευτικής αναγνώρισης της ισοδυναμίας των υγειονομικών μέτρων, της αναγνώρισης των προδιαγραφών της υγείας των ζώων, της εφαρμογής της περιφερειακής διαίρεσης και της βελτίωσης της επικοινωνίας και συνεργασίας 7ότι ενδείκνυται να προβλεφθεί μια διαδικασία που να επιτρέπει τη στενή και αποτελεσματική συνεργασία μεταξύ της Επιτροπής και των κρατών μελών στα πλαίσια της μόνιμης κτηνιατρικής επιτροπής 7ότι θα πρέπει να εγκριθεί η συμφωνία εξ ονόματος της Κοινότητας,ΑΠΟΦΑΣΙΖΕΙ:Άρθρο 1Η συμφωνία μεταξύ της Ευρωπαϊκής Κοινότητας και της κυβέρνησης του Καναδά για τα υγειονομικά μέτρα προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων, εγκρίνεται εξ ονόματος της Κοινότητας.Το κείμενο της συμφωνίας, συμπεριλαμβανομένων των παραρτημάτων της, επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία, δεσμεύοντας την Κοινότητα.Άρθρο 3Τα μέτρα που είναι αναγκαία για την εφαρμογή της παρούσας συμφωνίας, συμπεριλαμβανομένων των εγγυήσεων όσον αφορά το νωπό κρέας και τα προϊόντα με βάση το κρέας, που ισοδυναμούν με εκείνα που καθορίζονται από την οδηγία 72/462/ΕΟΚ του Συμβουλίου, της 12ης Δεκεμβρίου 1972, για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας, προέλευσης τρίτων χωρών (1), καθορίζονται σύμφωνα με τη διαδικασία που ορίζεται στο άρθρο 30 της εν λόγω οδηγίας.Άρθρο 4Η Επιτροπή, επικουρούμενη από αντιπροσώπους των κρατών μελών, εκπροσωπεί την Κοινότητα στη μεικτή διαχειριστική επιτροπή, η οποία αναφέρεται στο άρθρο 16 παράγραφος 1 της συμφωνίας.Η θέση της Κοινότητας επί των θεμάτων τα οποία χειρίζεται αυτή η μεικτή διαχειριστική επιτροπή, καθορίζεται στο πλαίσιο των αρμόδιων υπηρεσιών του Συμβουλίου, σύμφωνα με τις διατάξεις της συνθήκης.Οι τροποποιήσεις των παραρτημάτων της συμφωνίας οι οποίες απορρέουν από συστάσεις της μεικτής διαχειριστικής επιτροπής, θεσπίζονται σύμφωνα με τη διαδικασία που προβλέπει το άρθρο 29 της οδηγίας 72/462/ΕΟΚ.Άρθρο 5Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Η παρούσα απόφαση παράγει αποτελέσματα από την ημερομηνία της δημοσίευσής της.Βρυξέλλες, 14 Δεκεμβρίου 1998.Για το ΣυμβούλιοΟ ΠρόεδροςW. MOLTERER(1) ΕΕ L 302 της 31.12.1972, σ. 28 7 οδηγία όπως τροποποιήθηκε τελευταία από την οδηγία 97/79/ΕΚ (ΕΕ L 24 της 30.1.1998, σ. 31).


title: Απόφαση (ΕΕ) 2017/1364 του Συμβουλίου, της 17ης Ιουλίου 2017, για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης ΕΕ — Δημοκρατίας της Μολδαβίας όσον αφορά την τροποποίηση του παραρτήματος XXVI της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου

text:
               22.7.2017

               EL

               Επίσημη Εφημερίδα της Ευρωπαϊκής Ένωσης

               L 191/3

         ΑΠΌΦΑΣΗ (ΕΕ) 2017/1364 ΤΟΥ ΣΥΜΒΟΥΛΊΟΥ
   της 17ης Ιουλίου 2017
   για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης ΕΕ — Δημοκρατίας της Μολδαβίας όσον αφορά την τροποποίηση του παραρτήματος XXVI της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 207, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1) («συμφωνία») υπογράφηκε στις 27 Ιουνίου 2014.

               (2)

               Στο άρθρο 201 της συμφωνίας προβλέπεται ότι η σταδιακή προσέγγιση προς το τελωνειακό δίκαιο της Ένωσης και προς ορισμένες διατάξεις του διεθνούς δικαίου πρέπει να πραγματοποιηθεί σύμφωνα με το παράρτημα XXVI της συμφωνίας.

               (3)

               Στο παράρτημα XXVI της συμφωνίας ορίζεται ότι η προσέγγιση προς τις διατάξεις του κανονισμού (ΕΟΚ) αριθ. 2913/92 του Συμβουλίου (2) πρέπει να πραγματοποιηθεί από τη Δημοκρατία της Μολδαβίας εντός τριών ετών από την έναρξη ισχύος της συμφωνίας.

               (4)

               Ο κανονισμός (ΕΟΚ) αριθ. 2913/92 καταργήθηκε και, από την 1η Μαΐου 2016, στην Ένωση εφαρμόζονται οι ουσιαστικές διατάξεις του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (3).

               (5)

               Στη συνεδρίαση της υποεπιτροπής τελωνειακής συνεργασίας ΕΕ — Δημοκρατίας της Μολδαβίας που πραγματοποιήθηκε στις 6 Οκτωβρίου 2016, συνήχθη το συμπέρασμα ότι το παράρτημα XXVI της συμφωνίας θα πρέπει να τροποποιηθεί αναλόγως.

               (6)

               Η θέση της Ένωσης στο πλαίσιο του συμβουλίου σύνδεσης ΕΕ — Δημοκρατίας της Μολδαβίας («συμβούλιο σύνδεσης») θα πρέπει, επομένως, να βασιστεί στο συνημμένο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η θέση που πρέπει να ληφθεί εξ ονόματος της Ένωσης στο πλαίσιο του συμβουλίου σύνδεσης όσον αφορά τις τροποποιήσεις του παραρτήματος XXVI της συμφωνίας βασίζεται στο σχέδιο απόφασης που επισυνάπτεται στην παρούσα απόφαση.
   2.   Οι εκπρόσωποι της Ένωσης στο συμβούλιο σύνδεσης μπορούν να συμφωνήσουν τεχνικές διορθώσεις ήσσονος σημασίας στο σχέδιο απόφασης που αναφέρεται στην παράγραφο 1 χωρίς περαιτέρω απόφαση του Συμβουλίου.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 17 Ιουλίου 2017.

            Για το Συμβούλιο

            Ο Πρόεδρος

         T. TAMM

      (1)  ΕΕ L 260 της 30.8.2014, σ. 4.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      (3)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).

      ΣΧΕΔΙΟ
      ΑΠΟΦΑΣΗ αριθ. …/2017 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ — ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ
      της … 2017
      όσον αφορά την τροποποίηση του παραρτήματος XXVI της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου
      ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ — ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ,
      Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου και ιδίως το άρθρο 436 παράγραφος 3,
      Εκτιμώντας τα ακόλουθα:

                  (1)

                  Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1) («συμφωνία») υπογράφηκε στις 27 Ιουνίου 2014.

                  (2)

                  Στο άρθρο 201 της συμφωνίας προβλέπεται ότι η σταδιακή προσέγγιση προς το τελωνειακό δίκαιο της Ένωσης και προς ορισμένες διατάξεις του διεθνούς δικαίου πρέπει να πραγματοποιηθεί σύμφωνα με το παράρτημα XXVI της συμφωνίας.

                  (3)

                  Στο παράρτημα XXVI της συμφωνίας ορίζεται ότι η προσέγγιση προς τις διατάξεις του κανονισμού (ΕΟΚ) αριθ. 2913/92 του Συμβουλίου (2) πρέπει να πραγματοποιηθεί από τη Δημοκρατία της Μολδαβίας εντός τριών ετών από την έναρξη ισχύος της συμφωνίας.

                  (4)

                  Ο κανονισμός (ΕΟΚ) αριθ. 2913/92 καταργήθηκε και από την 1η Μαΐου 2016 στην Ένωση εφαρμόζονται οι ουσιαστικές διατάξεις του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (3).

                  (5)

                  Στη συνεδρίαση της υποεπιτροπής τελωνειακής συνεργασίας ΕΕ — Δημοκρατίας της Μολδαβίας που πραγματοποιήθηκε στις 6 Οκτωβρίου 2016 συνήχθη το συμπέρασμα ότι το παράρτημα XXVI της συμφωνίας θα πρέπει να τροποποιηθεί αναλόγως,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το παράρτημα XXVI της συμφωνίας τροποποιείται σύμφωνα με το παράρτημα της παρούσας απόφασης.
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.

         Έγινε στ …,

               Για το συμβούλιο σύνδεσης

               Ο Πρόεδρος

         (1)  ΕΕ L 260 της 30.8.2014, σ. 4.

         (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

         (3)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).

      ΠΑΡΑΡΤΗΜΑ
      Το πρώτο τμήμα του παραρτήματος XXVI της συμφωνίας τροποποιείται ως εξής:
      Η αναφορά «κανονισμός (ΕΟΚ) αριθ. 2913/92 του Συμβουλίου, της 12 Οκτωβρίου 1992, περί θεσπίσεως κοινοτικού τελωνειακού κώδικα» αντικαθίσταται από την αναφορά «κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα».


title: 87/458/ΕΟΚ: Απόφαση του Συμβουλίου της 11ης Δεκεμβρίου 1986 για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας των Φιλιππίνων για το εμπόριο κλωστοϋφαντουργικών προϊόντων

text:
5 . 9 . 87                            Επίσημη Εφημερίδα των Ευρωπαϊκών Κοινοτήτων                                 Αριθ . L 255/43
                                             ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                  της 11ης Δεκεμβρίου 1986
                  για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας
                     και της Δημοκρατίας των Φιλιππίνων για το εμπόριο κλωστοϋφαντουργικών προϊόντων
                                                        (87/458 /EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                           εμπόριο κλωστοϋφαντουργικών προϊόντων εφαρμόζεται
                                                                  προσωρινά από την 1η Ιανουαρίου 1987 , έως ότου συνομολο
Έχοντας υπόψη :                                                   γηθεί τυπικά, με την επιφύλαξη της αμοιβαίας προσωρινής
                                                                  εφαρμογής εκ μέρους της συμβαλλόμενης χώρας.
τη συνθήκη για την ίδρυση της Ευρωπαϊκής Οικονομικής
Κοινότητας, και ιδίως το άρθρο 113 ,
                                                                  Το κείμενο της συμφωνίας επισυνάπτεται στην παρούσα
την πρόταση της Επιτροπής,                                        απόφαση Ρ ).
Εκτιμώντας:
ότι η Επιτροπή διαπραγματεύτηκε εξ ονόματος της Κοινό
τητας συμφωνία για το εμπόριο κλωστοϋφαντουργικών
προϊόντων με τις Φιλιππίνες*                                                                 • Άρθρο 2
ότι θα πρέπει να εφαρμοστεί η εν λόγω συμφωνία , προσωρινά
                                                                  Η Επιτροπή καλείται να γνωστοποιήσει την παρούσα απόφα
από την 1η Ιανουαρίου 1987 , έως ότου ολοκληρωθούν οι
                                                                  ση στη συμβαλλόμενη χώρα και να της ζητήσει να δηλώσει
αναγκαίες διαδικασίες για τη σύναψή της, με την επιφύλαξη
                                                                  ότι συμφωνεί· τούτο θα ανακοινώσει στο Συμβούλιο .
της αμοιβαίας προσωρινής εφαρμογής εκ μέρους της
συμβαλλόμενης χώρας,
ΑΠΟΦΑΣΙΖΕΙ :
                                                                  Βρυξελλες, 11 Δεκεμβρίου 1986.
                           Άρθρο 1                                                                         Για το Συμβούλιο
Η συμφωνία μεταξύ της Ευρωπαϊκής Οικονομικής Κοινότη                                                         O Πρόεδρος
τας και της Δημοκρατίας των Φιλιππίνων για το                                                                 K. CLARKE
                                                                  (') Για τεχνικούς λόγους η παρούσα συμφωνία δημοσιεύεται στην
                                                                      Επίσημη Εφημερίδα των Ευρωπαϊκών Κοινοτήτων στη γλώσσα
                                                                      στην οποία απετέλεσε αντικείμενο διαπραγματεύσεων.